Predsednik Sveta imenuje osebo, pooblaščeno, da v imenu Unije pošlje uradno obvestilo iz člena LAW.OTHER.134 [Uradna obvestila] in člena SSC.11 Protokola o koordinaciji sistemov socialne varnosti Sporazuma o trgovini in sodelovanju.

Ob upoštevanju vzajemnosti se Sporazum o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazum med Evropsko unijo in Združenim kraljestvom Velika Britanija in Severna Irska glede varnostnih postopkov pri izmenjavi in varovanju tajnih podatkov začasno uporabljata od 1. januarja 2021. Začasna uporaba preneha na tistega od naslednjih datumov, ki nastopi prej:

3. Komisija lahko sprejme tudi ukrepe za ponovno uvedbo pravic in obveznosti iz Sporazuma o trgovini in sodelovanju, kot so obstajale pred sprejetjem ukrepov iz odstavka 1.

1.Dokler v Uniji ni sprejet in ne začne veljati poseben zakonodajni akt, ki ureja sprejetje takih ukrepov, Komisija v skladu s pogoji iz ustreznih določb Sporazuma o trgovini in sodelovanju sprejme sklep Unije za sprejetje naslednjih ukrepov v okviru Sporazuma o trgovini in sodelovanju v zvezi z:

(f)v celoti ali delno prekine priznavanje inšpekcijskih pregledov in sprejemanje uradnih dokumentov o dobri proizvodni praksi druge pogodbenice v skladu z odstavkom 1 člena 9 [Prekinitev] Priloge TBT-2 [Zdravila] za vsa ali nekatera zdravila, navedena v Dodatku C Priloge TBT-2 [Zdravila].

Ko Komisija zastopa Unijo v organih, ustanovljenih s Sporazumom o trgovini in sodelovanju, Svet pravočasno obvesti o razpravah in izidu sej ter o aktih, sprejetih po pisnem postopku, ter na zahtevo predloži zapisnike in druge dokumente v zvezi s takimi sejami ali postopkom. Komisija po potrebi obvesti tudi Evropski parlament.

Podpis, v imenu Unije, Sporazuma med Evropsko unijo in Združenim kraljestvom Velika Britanija in Severna Irska glede varnostnih postopkov pri izmenjavi in varovanju tajnih podatkov se odobri s pridržkom sklenitve navedenega sporazuma.

Podpis, v imenu Unije, za dele, ki ne spadajo v pristojnost Evropske skupnosti za atomsko energijo, Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani se odobri s pridržkom sklenitve navedenega sporazuma.

(15)Glede na zelo pozen zaključek pogajanj o Sporazumih le nekaj dni pred koncem prehodnega obdobja ni bilo mogoče opraviti končne pravne redakcije besedil Sporazumov pred njihovim podpisom. Zato bi morali pogodbenici takoj po podpisu Sporazumov opraviti končno pravno redakcijo besedil Sporazumov v vseh 24 verodostojnih jezikih. Ta končna pravna redakcija bi morala biti zaključena najpozneje do 30. aprila 2021. Ne glede na prejšnji stavek bi bilo treba postopek končne pravne redakcije angleške različice Sporazuma zaključiti do dneva iz člena FINPROV.11(1) [Začetek veljavnosti in začasna uporaba], če je ta dan pred 30. aprilom 2021. Pogodbenici bi morali nato z izmenjavo diplomatskih not določiti, da sta navedeni pravno revidirani besedili Sporazumov v vseh teh jezikih verodostojni in dokončni. Ti revidirani besedili bi morali ab initio nadomestiti podpisani različici Sporazumov.

(14)Glede na izjemen položaj Združenega kraljestva v zvezi z Unijo, nujnost razmer v zvezi z iztekom prehodnega obdobja 31. decembra 2020 ter potrebo, da se Evropskemu parlamentu in Svetu da na voljo dovolj časa za ustrezen pregled besedil Sporazumov, bi bilo Sporazuma zato treba začasno uporabljati za omejeno obdobje, kot je določeno v členu FINPROV.11(2) [Začetek veljavnosti in začasna uporaba] Sporazuma o trgovini in sodelovanju ter členu 19 Sporazuma o varnosti podatkov.

(13)Združeno kraljestvo je kot država, ki je izstopila iz Unije, v drugačnem in izjemnem položaju do Unije v primerjavi z drugimi tretjimi državami, s katerimi se je Unija pogajala in sklenila sporazume. Na podlagi Sporazuma o izstopu se v prehodnem obdobju za Združeno kraljestvo in v njem uporablja pravo Unije, zato je ob koncu tega obdobja podlaga za sodelovanje z državami članicami Unije na zelo visoki ravni, zlasti na področjih notranjega trga, skupne ribiške politike ter svobode, varnosti in pravice. Če Sporazuma ne bosta začela veljati s 1. januarjem 2021, bo sodelovanje med Unijo in Združenim kraljestvom padlo na raven, ki ni zaželena in ni v interesu Unije ter bi povzročila motnje v odnosih med Unijo in Združenim kraljestvom. Te motnje je mogoče omejiti z začasno uporabo Sporazumov.

(12)Treba je opozoriti, da v skladu s pogajalskimi smernicami z dne 25. februarja 2020 ozemeljsko področje uporabe Sporazuma o trgovini in sodelovanju, sklenjenega med Unijo in Združenim kraljestvom, ne vključuje Gibraltarja. To ne izključuje možnosti ločenih sporazumov med Unijo in Združenim kraljestvom v zvezi z Gibraltarjem v skladu z izjavo Evropskega sveta in Komisije, vključeno v zapisnik zasedanja Evropskega sveta 25. novembra 2018.

(11)Kadar mora Unija ukrepati, da bi izpolnila določbe Sporazumov, mora biti tako ukrepanje v skladu z določbami Pogodb in ob upoštevanju omejitev pooblastil, dodeljenih posamezni instituciji. Zato mora Komisija Združenemu kraljestvu zagotoviti informacije ali uradna obvestila, ki se zahtevajo v Sporazumih, razen kadar se Sporazuma nanašata na druge posebne institucije, organe, urade in agencije Unije, ter se posvetovati z Združenim kraljestvom o posebnih zadevah. Komisija poleg tega zastopa Unijo pred arbitražnim razsodiščem, kadar je spor predložen v arbitražo v skladu s Sporazumom o trgovini in sodelovanju.

(10)Da bi Unija lahko hitro in učinkovito sprejela ukrepe za zaščito svojih interesov v skladu s Sporazumom o trgovini in sodelovanju in dokler v Uniji ne bo sprejet in začel veljati poseben zakonodajni akt, ki ureja sprejemanje popravljalnih ukrepov na podlagi Sporazuma o trgovini in sodelovanju, bi bilo treba Komisijo pooblastiti, da sprejme popravljalne ukrepe, kot so začasna opustitev obveznosti iz Sporazuma o trgovini in sodelovanju ali katerega koli dopolnilnega sporazuma, v primeru kršitev nekaterih določb Sporazuma o trgovini in sodelovanju ali neizpolnjevanja nekaterih pogojev, zlasti na področju blagovne menjave, enakih konkurenčnih pogojev, cestnega in zračnega prometa, ribištva in programov Unije, kot so določeni v Sporazumu o trgovini in sodelovanju, ter da sprejme ustrezne popravljalne in izravnalne ukrepe ter protiukrepe.

(9)Da bi se Uniji omogočil pravočasen odziv, kadar ustrezni pogoji niso več izpolnjeni, bi bilo treba Komisijo pooblastiti, da sprejme nekatere sklepe o prekinitvi ugodnosti, dodeljenih Združenemu kraljestvu na podlagi Priloge o ekoloških proizvodih in Priloge o zdravilih. Pred tem bi morala Komisija obvestiti predstavnike držav članic, ki lahko nasprotujejo njenemu stališču in ga zavrnejo z manjšino, ki lahko prepreči sprejetje. Komisijo bi bilo treba pooblastiti tudi, da v skladu z istim postopkom sprejme vse druge potrebne izvedbene predpise za učinkovito delovanje navedenih prilog.

(7)Primerno je določiti podrobnosti zastopanja Unije v Partnerskem svetu in odborih, ustanovljenih s Sporazumom o trgovini in sodelovanju. Kot je določeno v členu 17(1) Pogodbe o Evropski uniji (v nadaljnjem besedilu: PEU), Komisija zastopa Unijo in izraža stališča Unije, ki jih oblikuje Svet v skladu s Pogodbama. Svet opravlja svojo funkcijo oblikovanja politike in usklajevanja, kot je določeno v členu 16(1) PEU, tako da oblikuje stališča, ki se v imenu Unije zastopajo v Partnerskem svetu in odborih, ustanovljenih s Sporazumom o trgovini in sodelovanju. Kadar so poleg tega Partnerski svet ali odbori, ustanovljeni s Sporazumom o trgovini in sodelovanju, pozvani k sprejetju aktov s pravnim učinkom, se stališča, ki se v imenu Unije zastopajo v teh organih, oblikujejo v skladu s postopkom iz člena 218(9) PDEU.

(5)Sporazum o trgovini in sodelovanju določa podlago za širše odnose med Unijo in Združenim kraljestvom, ki vključuje vzajemne pravice in obveznosti, skupne ukrepe in posebne postopke. Sporazum o varnosti podatkov je dopolnilni sporazum k Sporazumu o trgovini in sodelovanju, ki je z njim neločljivo povezan zlasti v zvezi z začetkom uporabe in odpovedjo. Sklep o podpisu Sporazuma o trgovini in sodelovanju ter Sporazuma o varnosti podatkov (v nadaljnjem besedilu: Sporazuma) bi zato moral temeljiti na pravni podlagi, ki omogoča vzpostavitev pridružitve, ki bi Uniji omogočala prevzem obveznosti na vseh področjih, zajetih v Pogodbah.

(4)Pogajanja so se zaključila 24. decembra 2020. Privedla so do Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (v nadaljnjem besedilu: Sporazum o trgovini in sodelovanju) in Sporazuma med Evropsko unijo in Združenim kraljestvom Velika Britanija in Severna Irska glede varnostnih postopkov pri izmenjavi in varovanju tajnih podatkov (v nadaljnjem besedilu: Sporazum o varnosti podatkov).

(2)Svet je 30. januarja 2020 sprejel Sklep (EU) 2020/135 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu). Sporazum o izstopu je začel veljati 1. februarja 2020.

o podpisu, v imenu Unije, in o začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo in Združenim kraljestvom Velika Britanija in Severna Irska glede varnostnih postopkov pri izmenjavi in varovanju tajnih podatkov

Sporazum glede varnostnih postopkov pri izmenjavi in varovanju tajnih podatkov določa pravila in načine izmenjave tajnih in netajnih občutljivih podatkov. Kot pri drugih sporazumih o varnosti podatkov, ki jih je Unija sklenila z drugimi tretjimi državami, Sporazum o varnosti podatkov zagotavlja varno ravnanje z občutljivimi podatki v skladu z načelom soglasja organa izvora pred posredovanjem izmenjanih podatkov. Sporazum o varnosti podatkov se uporablja od datuma začetka uporabe Sporazuma o trgovini in sodelovanju ali od datuma, ko sta se pogodbenici medsebojno uradno obvestili, da sta zaključili svoje notranje zahteve in postopke za posredovanje tajnih podatkov na podlagi navedenega sporazuma, pri čemer se upošteva poznejši datum.

Protokol o koordinaciji sistemov socialne varnosti določa številne ukrepe za koordinacijo sistemov socialne varnosti, namenjene zaščiti pravic s področja socialne varnosti državljanov EU in državljanov Združenega kraljestva v čezmejnih primerih, ki vključujejo Združeno kraljestvo in EU, od 1. januarja 2021. Zaščiteni so tudi državljani tretjih držav, osebe brez državljanstva in begunci. Zajet je širok nabor socialnovarstvenih prejemkov, vključno s starostnimi pokojninami in pokojninami preživelih, pomočmi ob smrti, denarnimi dajatvami za bolezen, dajatvami za materinstvo/očetovstvo, povezanimi z rojstvom otroka, dajatvami za nesreče pri delu ali dajatvami pred upokojitvijo. Protokol zagotavlja, da ureditve koordinacije sistemov socialne varnosti, določene v njem, temeljijo na načelu nediskriminacije med državami članicami Unije.

Sedmi del (Končne določbe) vsebuje končne določbe, vključno z začetkom veljavnosti, pregledom in odpovedjo Sporazuma o trgovini in sodelovanju.

V zvezi z reševanjem sporov je v Sporazumu o trgovini in sodelovanju določeno, da se lahko v primeru spora, za katerega ni mogoče najti rešitve med pogodbenicama, ustanovi neodvisno arbitražno razsodišče, ki razsodi o zadevi, njegova odločitev pa je zavezujoča. Ta mehanizem za reševanje sporov se uporablja za večino področij Sporazuma o trgovini in sodelovanju, vključno z enakimi konkurenčnimi pogoji in ribištvom. Spremljajo ga verodostojni in zanesljivi mehanizmi za izvrševanje in skladnost, med katerimi je tudi možnost opustitve obveznosti pogodbenice pritožnice v skladu s Sporazumom o trgovini in sodelovanju, npr. glede ponovne uvedbe tarif in/ali kvot. Poleg tega se bo lahko vsaka pogodbenica pod določenimi pogoji odzvala s povračilnimi ukrepi, kadar druga pogodbenica ne bo spoštovala odločitve arbitražnega sodišča. Vztrajna kršitev s strani ene pogodbenice, povezana z določenim gospodarskim sektorjem, drugi pogodbenici na primer omogoča, da izvede povračilne ukrepe v drugih gospodarskih sektorjih. Posamezna pogodbenica lahko tudi enostransko sprejme ustrezne zaščitne ukrepe v primeru resnih sektorskih ali regionalnih gospodarskih, družbenih ali okoljskih težav.

Šesti del (Reševanje sporov in horizontalne določbe) vključuje tri naslove: naslov I (Reševanje sporov), naslov II (Podlaga za sodelovanje) in naslov III (Izpolnjevanje obveznosti in zaščitni ukrepi).

Pravne podlage (temeljni akti) programov in dejavnosti Unije, v katerih lahko sodeluje Združeno kraljestvo, še vedno niso bile sprejete. Vendar pa obstaja skupni dogovor med Združenim kraljestvom in Unijo o programih, v katerih Združeno kraljestvo lahko sodeluje, in pod katerimi posebnimi pogoji, ob upoštevanju pogojev, določenih v dokončnih pravnih podlagah. Zato skupna izjava, priložena Sporazumu o trgovini in sodelovanju, zagotavlja okvir za protokole, ki jih bo specializirani odbor za sodelovanje v programih Unije dodal navedenemu sporazumu, ko bodo sprejete pravne podlage navedenih programov.

Peti del (Sodelovanje v programih Unije, dobro finančno poslovodenje in finančne določbe) vsebuje določbe o nadaljnjem sodelovanju Združenega kraljestva kot tretje države v številnih vodilnih programih Unije, za katere velja finančni prispevek Združenega kraljestva v proračun Unije. Natančen seznam takih programov bo pozneje sprejel specializirani odbor za sodelovanje v programih Unije. Poleg tega lahko specializirani odbor za sodelovanje v programih Unije pripravi tudi seznam storitev, ki se zagotavljajo z izvajanjem programov Unije, do katerih ima Združeno kraljestvo lahko dostop.

Četrti del (Tematsko sodelovanje) vključuje dva naslova: naslov I: Zdravstvena varnost in naslov II: Kibernetska varnost. Četrti del vsebuje določbe o sodelovanju med pogodbenicama na področju vprašanj zdravstvene in kibernetske varnosti, tudi z začasnim in omejenim sodelovanjem Združenega kraljestva v številnih strukturah Unije, vendar le na povabilo Unije in v primeru pojavitve določenih skupnih groženj.

Tesno in celovito policijsko in pravosodno sodelovanje temelji na jamstvih za spoštovanje demokracije in pravne države za učinkovito zaščito temeljnih pravic in svoboščin posameznikov, vključno s tistimi, ki so zapisane v Evropski konvenciji o človekovih pravicah, ter na njihovem izvajanju na nacionalni ravni, pa tudi na zavezah obeh pogodbenic, da bosta spoštovali visoke standarde varstva podatkov. To je bila še posebej pomembna zahteva s strani Unije, da se zaščitijo tako varnost kot temeljne pravice njenih državljanov. Tretji del vsebuje tudi posebne določbe o prekinitvi sodelovanja v primeru resnih in sistemskih pomanjkljivosti pri zagotavljanju katerega koli od teh zaščitnih ukrepov ter namenski mehanizem za reševanje sporov.

Tretji del spoštuje status Združenega kraljestva kot države nečlanice Unije zunaj schengenskega območja. Združeno kraljestvo na primer ne bo imelo več neposrednega dostopa v realnem času do občutljivih podatkovnih zbirk Unije, ki podpirajo območje svobode, varnosti in pravice v Uniji, saj je to zagotovljeno le državam članicam in zelo tesno pridruženim državam, ki sprejemajo vse spremljevalne obveznosti.

–vzajemno pomoč: dogovori za olajšanje in dopolnitev konvencij Sveta Evrope v kazenskih zadevah, na primer z racionaliziranimi postopki, roki in tehnološkimi infrastrukturami, v okviru širokega nabora ukrepov, vključno z zamrznitvijo in zaplembo premoženja;

–predajo: omogočanje hitre predaje storilcev kaznivih dejanj med državami članicami Unije in Združenim kraljestvom v okviru racionaliziranih postopkov, strogih rokov, trdnih zaščitnih ukrepov (vključno z ustreznimi razlogi za zavrnitev predaje), procesnih pravic in sodnega nadzora;

–Europol in Eurojust: učinkovito sodelovanje med Združenim kraljestvom ter Europolom in Eurojustom v skladu s pravili za sodelovanje s tretjimi državami iz zakonodaje Unije;

–izmenjavo podatkov: dogovori za pravočasno, uspešno in učinkovito izmenjavo podatkov o letalskih potnikih (znanih kot evidenca podatkov o potnikih ali PNR), podatkov o DNK in prstnih odtisih ter podatkov iz registrov vozil (t. i. „prümski podatki“, ki se še nikoli niso izmenjali med Unijo in tretjo državo zunaj schengenskega območja), informacij iz kazenskih evidenc in operativnih informacij, ki dopolnjujejo mednarodne kanale, kot je Interpol;

Tretji del (Kazenski pregon in pravosodno sodelovanje v kazenskih zadevah) določa okvir za kazenski pregon in pravosodno sodelovanje v kazenskih zadevah. Prepoznava potrebo po tesnem sodelovanju med nacionalnimi policijskimi in pravosodnimi organi ter agencijami in organi Unije, zlasti pri boju in kazenskem pregonu čezmejnega kriminala in terorizma.

Drugi del vsebuje tudi okvir za skupno in trajnostno upravljanje staležev rib v vodah Unije in Združenega kraljestva. Združeno kraljestvo bo imelo kot neodvisna obalna država nadzor nad svojimi vodami in bo lahko nadalje razvijalo britansko ribištvo, evropski ribiči pa bodo še naprej imeli dostop do voda Združenega kraljestva, da bodo lahko opravljali svoje ribolovne dejavnosti.

V zvezi s prevozom Sporazum o trgovini in sodelovanju zagotavlja stalno in trajnostno letalsko in cestno povezljivost ob spoštovanju celovitosti enotnega trga. Vključuje določbe za zagotovitev, da konkurenca med prevozniki iz Unije in Združenega kraljestva poteka pod enakimi konkurenčnimi pogoji, ki preprečujejo ogrožanje pravic potnikov in varnosti prevoza.

Ker Združeno kraljestvo ne bo več sodelovalo na enotnem trgu električne energije in platformah EU za trgovanje, Sporazum o trgovini in sodelovanju za področje energije vzpostavlja nov okvir za dvostransko sodelovanje na področju energije, katerega cilj je zagotoviti stroškovno učinkovito, čisto in zanesljivo oskrbo z energijo, ki je bistvena za delovanje obeh gospodarstev, ter vzpostaviti nove mehanizme za sodelovanje na področju energije iz obnovljivih virov, zlasti v Severnem morju, in na področju boja proti podnebnim spremembam. Materialne določbe o enakih konkurenčnih pogojih in liberalizaciji so prav tako del Sporazuma, vključno s pogoji za pridobitev subvencij v energetskem sektorju. Tako kot na drugih področjih določbe o energiji Združenemu kraljestvu ne prinašajo vseh koristi enotnega trga, saj se pri tem upošteva njegov status tretje države.

Sporazum o trgovini in sodelovanju vsebuje določbe, namenjene spodbujanju digitalne trgovine, in sicer z odpravljanjem neupravičenih ovir ter zagotavljanjem odprtega, varnega in zaupanja vrednega spletnega okolja za podjetja in potrošnike, skupaj z visokimi standardi varstva osebnih podatkov. Sporazum vsebuje tudi določbe, ki zagotavljajo varstvo pravic intelektualne lastnine. Poleg tega vključuje določbe o vzajemnih priložnostih na zadevnih trgih javnih naročil pogodbenic in o standardih za javna naročila, ki presegajo njune zaveze iz Sporazuma STO o javnih naročilih (GPA).

Dogovorjena je bila tudi znatna raven odprtosti za trgovino s storitvami, ki presega osnovne določbe Splošnega sporazuma STO o trgovini s storitvami (GATS), hkrati pa odraža dejstvo, da Združeno kraljestvo nima več koristi od prostega pretoka oseb in s tem pravice do svobodnega opravljanja storitev. Ponudniki storitev Združenega kraljestva, ki želijo ponujati storitve v Uniji, bodo morali izpolnjevati vse ustrezne regulativne zahteve v Uniji, vendar ne bodo obravnavani manj ugodno kot operaterji iz Unije na področjih, ki jih zajema Sporazum o trgovini in sodelovanju, in obratno. Vlagatelji iz Združenega kraljestva lahko poleg tega v Uniji ustanovijo pravne subjekte, da bi lahko ponujali storitve na enotnem trgu, in obratno. Sporazum vključuje okvir za prihodnja pogajanja o sporazumih o priznavanju v zvezi s poklicnimi kvalifikacijami.

Na področju blagovne menjave določbe v drugem delu presegajo nedavne sporazume o prosti trgovini EU s partnerji, kot sta Kanada in Japonska, z zagotavljanjem ničelnih tarif in ničelnih kvot za vse blago. Da bi podjetja lahko izkoristila te izjemne preferenciale, morajo zagotoviti, da njihovi izdelki izvirajo iz Unije ali Združenega kraljestva. Ta „pravila o poreklu“ so bistvena za zagotovitev celovitosti trga Unije. Sporazum o trgovini in sodelovanju bo poleg tega olajšal carinske formalnosti, ki se uporabljajo za vse tretje države zunaj carinske unije, in sicer v obsegu, ki ga dovoljuje carinski zakonik Unije. Odpravil bo tudi nepotrebne tehnične ovire za trgovino, vendar bo obenem zagotavljal, da vse blago iz Združenega kraljestva, ki vstopa v Unijo, v celoti izpolnjuje visoke regulativne standarde Unije, vključno s standardi kakovosti hrane (npr. sanitarni in fitosanitarni standardi) in varnosti izdelkov.

Drugi del določa sodobno in trajnostno trgovinsko politiko. Pogodbenici se zavezujeta k skupnim visokim standardom na področjih, kot so delovni in socialni standardi, varstvo okolja, boj proti podnebnim spremembam, vključno z oblikovanjem cen ogljika, ter ustrezni standardi o izogibanju davkom in davčni preglednosti. Vsebuje tudi načela o subvencijah, da se pogodbenicama prepreči dodeljevanje subvencij, ki bistveno vplivajo na trgovino ali naložbe med pogodbenicama. Ti dogovorjeni standardi in načela so povezani z nacionalnimi mehanizmi izvrševanja in reševanja sporov za zagotovitev, da podjetja iz EU in Združenega kraljestva konkurirajo pod enakimi konkurenčnimi pogoji. V drugem delu je predvideno, da lahko vsaka pogodbenica po potrebi sprejme enostranske ukrepe, da se zaščiti pred učinki na trgovino ali naložbe, ki izhajajo iz subvencij ali znatnih razlik v zadevnih sistemih nadzora subvencij ali v zadevnih ravneh varstva delovne sile, okolja ali podnebja ter socialne zaščite.

Kot je razvidno iz razdelkov in naslovov, drugi del zajema trgovino z blagom in storitvami ter širok spekter drugih področij gospodarskega in širšega sodelovanja, kot so naložbe, konkurenca, davčna preglednost, energija, zračni in cestni promet, nediskriminacija v zvezi z nekaterimi dogovori o mobilnosti in koordinacijo sistemov socialne varnosti ter ribištvo.

–prvi razdelek: Trgovina, ki jo sestavlja dvanajst naslovov: naslov I (Blagovna menjava), naslov II (Storitve in naložbe), naslov III (Digitalna trgovina), naslov IV (Pretok kapitala, plačila, nakazila in začasni zaščitni ukrepi), naslov V (Intelektualna lastnina), naslov VI (Javna naročila), naslov VII (Mala in srednja podjetja), naslov VIII (Energija), naslov IX (Preglednost), naslov X (Dobre regulativne prakse in regulativno sodelovanje), naslov XI (Enaki konkurenčni pogoji za odprto in pošteno konkurenco in trajnostni razvoj), naslov XII (Izjeme);

Partnerski svet bo nadzoroval izvajanje Sporazuma. Partnerski svet, ki ga sestavljajo predstavniki Unije in Združenega kraljestva na ministrski ravni, se bo sestajal v različnih sestavah, odvisno od obravnavane zadeve. To bo forum, v katerem bosta pogodbenici razpravljali o vseh vprašanjih, ki bi se lahko pojavila, s pooblastilom za sprejemanje zavezujočih odločitev z medsebojnim soglasjem. Pri delu mu bodo pomagali Partnerski odbor za trgovino, specializirani trgovinski odbori in drugi specializirani odbori.

Določbe o upravljanju pojasnjujejo, kako se bo izvajal in nadzoroval Sporazum o trgovini in sodelovanju. Zasnovane so bile tako, da so prožne in se prilagajajo posebnim potrebam, ki se lahko pojavijo na različnih področjih. Glede na področje uporabe in zapletenost Sporazuma o trgovini in sodelovanju je Unija vztrajala pri enotnem okviru upravljanja, ki zajema cel sporazum. To zagotavlja pravno varnost podjetjem, potrošnikom in državljanom ter hkrati preprečuje nastanek številnih vzporednih struktur in ustvarjanje dodatne birokracije.

Prvi del vsebuje določbe o upravljanju in izvajanju Sporazuma o trgovini in sodelovanju ter ustanavlja organe za skupno upravljanje (Partnerski svet, Partnerski odbor za trgovino, specializirane trgovinske odbore in druge specializirane odbore).

Prvi del (Skupne in institucionalne določbe) vsebuje splošne določbe, načela razlage Sporazuma o trgovini in sodelovanju ter opredelitev pojmov in institucionalni okvir.

Sporazum o trgovini in sodelovanju je sestavljen iz sedmih delov (ki so nadalje razdeljeni na razdelke, naslove, poglavja in oddelke), treh protokolov in več prilog, in sicer:

Kar zadeva ozemeljsko področje uporabe, Sporazum o trgovini in sodelovanju v zvezi z Unijo zajema ozemlja, na katerih se uporabljata Pogodbi, in, kar zadeva Združeno kraljestvo, ozemlje Združenega kraljestva. Sporazum o trgovini in sodelovanju delno zajema tudi Kanalske otoke in Otok Man glede blagovne menjave in dostopa do voda. V skladu z izjavami, vključenimi v zapisnik Evropskega sveta z dne 25. novembra 2018, in pogajalskimi smernicami Sveta se Sporazum o trgovini in sodelovanju ne uporablja za Gibraltar.

Za zagotovitev izpolnjevanja obveznosti iz Sporazuma o trgovini in sodelovanju so vzpostavljeni zanesljivi mehanizmi izvrševanja. Sporazum o trgovini in sodelovanju predvideva možnost, da pogodbenici sprejmeta hitre, avtonomne in operativne ukrepe za zaščito svojih interesov, zlasti na področjih enakih konkurenčnih pogojev (tj. izravnalni ukrepi, popravljalni ukrepi) in ribištva (tj. izravnalni ukrepi, popravljalni ukrepi), ter splošneje v primeru resnih sektorskih ali regionalnih gospodarskih, družbenih ali okoljskih težav.

Sporazum o trgovini in sodelovanju vzpostavlja splošni okvir upravljanja, ki zajema vsa področja sodelovanja v okviru Sporazuma o trgovini in sodelovanju in vseh dopolnilnih sporazumov, kot je Sporazum o varnosti podatkov, nekatere prilagoditve pa so vključene za odzivanje na upravičene sektorske potrebe.

Področje uporabe Sporazuma o trgovini in sodelovanju je celovito. Vključuje interesna področja, opisana v politični izjavi: trgovinsko in gospodarsko sodelovanje, kazenski pregon in pravosodno sodelovanje v kazenskih zadevah, sodelovanje v programih Unije in tematska področja sodelovanja. Sporazum o trgovini in sodelovanju ne vključuje dogovorov o sodelovanju na področju zunanje politike, zunanje varnosti in obrambe, saj je stališče Združenega kraljestva, da se o takih dogovorih ne pogaja niti se ne vključijo v Sporazum o trgovini in sodelovanju. Sporazum o trgovini in sodelovanju spoštuje avtonomijo pristojnosti odločanja Unije in njen pravni red, celovitost njenega enotnega trga in carinske unije ter nedeljivost štirih svoboščin prostega pretoka (ljudi, blaga, storitev in kapitala). Ne zajema le proste trgovine z blagom in storitvami, temveč tudi načine za preprečevanje izkrivljanj in nepoštenih konkurenčnih prednosti. Sporazum o trgovini in sodelovanju odraža dejstvo, da Združeno kraljestvo izstopa iz sistema Unije skupnih pravil, mehanizmov nadzora in izvrševanja ter tako ne more več uživati ugodnosti članstva ali enotnega trga.

Predvideno partnerstvo temelji na priznavanju demokracije, pravne države in človekovih pravic ter boju proti podnebnim spremembam in širjenju orožja za množično uničevanje. Kršitev katerega koli od teh bistvenih elementov pogodbenicama omogoča, da v celoti ali delno odpovesta ali prekineta izvajanje Sporazuma o trgovini in sodelovanju ali katerega koli dopolnilnega sporazuma. Pogodbenici potrjujeta tudi svojo zavezanost zagotavljanju visoke ravni varstva osebnih podatkov.

–dogovore o kazenskem pregonu in pravosodnem sodelovanju v kazenskih zadevah; in

Široko in ambiciozno sodelovanje med Unijo in Združenim kraljestvom, predvideno v Sporazumu o trgovini in sodelovanju, odraža sklepe in smernice Evropskega sveta z dne 23. marca 2018 ter temelji na politični izjavi.

Pomembno je, da je Unija v celoti sposobna hitro in učinkovito uvesti te izvršilne ukrepe. Za ta namen bi morala biti Komisija pooblaščena, da začasno opusti obveznosti iz Sporazuma o trgovini in sodelovanju v skladu s členom GOODS.19 o ukrepih v primeru kršitev carinske zakonodaje ali izogibanja carinski zakonodaji, členom LPFOFCSD.3.12 o popravljalnih ukrepih na področju enakih konkurenčnih pogojev, členom ROAD.11 o popravljalnih ukrepih na področju cestnega prometa, členom AIRTRN.8 o zavrnitvi, preklicu, prekinitvi ali omejitvi operativnega dovoljenja v zračnem prometu, členom FISH.14 o popravljalnih ukrepih na področju ribištva, členom FISH.9 o izravnalnih ukrepih v primeru odvzema pravice do ali omejitve dostopa, členoma UNPRO.3.1 in UNPRO.3.20 o ustavitvi in prekinitvi sodelovanja Združenega kraljestva v programu Unije ter členom INST.24 o začasnih pravnih sredstvih ali da sprejme ustrezne zaščitne ukrepe v skladu s členom INST.36.

Za zagotovitev izpolnjevanja obveznosti iz Sporazuma o trgovini in sodelovanju so vzpostavljeni zanesljivi mehanizmi izvrševanja. Sporazum o trgovini in sodelovanju določa možnost, da pogodbenici sprejmeta hitre, avtonomne in operativne ukrepe za zaščito svojih interesov, zlasti na področjih enakih konkurenčnih pogojev (tj. izravnalni ukrepi, popravljalni ukrepi) in ribištva (tj. izravnalni ukrepi, popravljalni ukrepi), ter splošneje v primeru resnih sektorskih ali regionalnih gospodarskih, družbenih ali okoljskih težav.

Da bi se Uniji omogočil pravočasen odziv, kadar ustrezni pogoji niso več izpolnjeni, bi bilo treba Komisijo pooblastiti, da sprejme nekatere sklepe o prekinitvi ugodnosti, dodeljenih Združenemu kraljestvu na podlagi Priloge o ekoloških proizvodih in Priloge o zdravilih. Pred tem bi morala Komisija obvestiti predstavnike držav članic, ki lahko nasprotujejo njenemu stališču in ga zavrnejo z manjšino, ki lahko prepreči sprejetje. Komisijo bi bilo treba pooblastiti tudi, da v skladu z istim postopkom sprejme vse druge potrebne izvedbene predpise za učinkovito delovanje navedenih prilog.

V skladu s členom 216(2) PDEU so sporazumi, ki jih sklene Unija, zavezujoči za institucije Unije in njene države članice.

·Izvajanje in uporaba Sporazuma o trgovini in sodelovanju v Uniji

Sporazum o trgovini in sodelovanju določa tudi vlogo Partnerskega sveta in specializiranih odborov pri reševanju sporov, ki se obravnava v naslovu I šestega dela Sporazuma o trgovini in sodelovanju.

(i)specializirani trgovinski odbor za enake konkurenčne pogoje za odprto in pravično konkurenco in trajnostni razvoj;

Partnerski svet lahko sprejme sklepe v zvezi z vsemi zadevami, ki jih tako določa Sporazum o trgovini in sodelovanju ali kateri koli dopolnilni sporazum. Partnerski svet lahko sklepe in priporočila sprejema le na podlagi vzajemnega dogovora med Unijo in Združenim kraljestvom. Na noben način ne more omejevati odločanja na ravni Unije. Unija in Združeno kraljestvo se lahko prek Partnerskega sveta ali specializiranih odborov odločita, da bosta spremenila nekatere vidike Sporazuma o trgovini in sodelovanju ali katerega koli dopolnilnega sporazuma le v primerih, ki so v njem posebej določeni. Če pogodbenici ta sklep podpreta, morata to storiti na podlagi veljavnih notranjih zahtev in postopkov.

Naslov III prvega dela Sporazuma o trgovini in sodelovanju ustanavlja Partnerski svet, ki bo nadzoroval doseganje ciljev navedenega sporazuma in morebitnih dopolnilnih sporazumov. Partnerski svet sestavljajo predstavniki Unije in Združenega kraljestva na ministrski ravni, ki se sestanejo vsaj enkrat letno ter nadzorujejo in olajšujejo izvajanje in uporabo Sporazuma o trgovini in sodelovanju in vseh dopolnilnih sporazumov, kot je Sporazum o varnosti podatkov.

Sporazum o trgovini in sodelovanju vključuje posebne naslove o trgovini in enakih konkurenčnih pogojih na področju dela, okolja, boja proti podnebnim spremembam in trajnostnega razvoja, ki povezujejo gospodarski del Sporazuma o trgovini in partnerstvu s splošnimi cilji Unije na področju trajnostnega razvoja in s posebnimi cilji na področju dela, okolja in podnebnih sprememb.

Vse blago, uvoženo iz Združenega kraljestva, bo moralo izpolnjevati pravila in predpise Unije (na primer tehnične predpise in standarde za proizvode, sanitarne ali fitosanitarne predpise, predpise o hrani in varnosti, zdravstvene in varnostne standarde ter predpise glede varstva okolja in varstva potrošnikov).

Sporazum o trgovini in sodelovanju ter Sporazum o varnosti podatkov v celoti spoštujeta Pogodbi ter ohranjata celovitost in avtonomijo pravnega reda Unije. Ta sporazuma od Unije ne bosta zahtevala, da spremeni svoja pravila, predpise ali standarde na katerem koli reguliranem področju. Uveljavljata vrednote, cilje in interese Unije ter zagotavljata doslednost, učinkovitost in kontinuiteto njenih politik in ukrepov.

Sporazum o trgovini in sodelovanju določa trdno podlago za vzajemno koristno in uravnoteženo partnerstvo med Unijo in Združenim kraljestvom. Odraža tudi dejstvo, da Združeno kraljestvo kot nečlanica Unije nima enakih pravic niti ne uživa enakih ugodnosti kot država članica.

Pred pogajanji o Sporazumu o trgovini in sodelovanju ter Sporazumu o varnosti podatkov je bil sklenjen Sporazum o izstopu, ki je začel veljati 1. februarja 2020. Sporazum o izstopu določa prehodno obdobje, v katerem se v skladu z navedenim sporazumom za Združeno kraljestvo in v njem uporablja pravo Unije. Prehodno obdobje se bo izteklo 31. decembra 2020. Namen Sporazuma o trgovini in sodelovanju ter Sporazuma o varnosti podatkov je urediti nove odnose med Unijo in Združenim kraljestvom ter tako preprečiti znatne motnje, ki bi se sicer lahko pojavile v tem odnosu po koncu prehodnega obdobja.

Začetek uporabe Sporazuma o trgovini in sodelovanju je še posebej nujen. Združeno kraljestvo ima kot nekdanja država članica močne povezave z Unijo na številnih gospodarskih in drugih področjih. Če po 31. decembru 2020 ne bo veljavnega okvira, ki bi urejal odnose med Unijo in Združenim kraljestvom, bo to povzročilo znatne motnje v teh odnosih, kar bo škodilo posameznikom, podjetjem in drugim zainteresiranim stranem. Pogajanja bi se lahko zaključila šele v zelo pozni fazi pred iztekom prehodnega obdobja. Ta pozen rok ne bi smel ogroziti demokratičnega nadzora, ki ga izvaja Evropski parlament v skladu s Pogodbama. Glede na te izjemne okoliščine Komisija priporoča začasno uporabo Sporazumov do 28. februarja 2021 ali kakšnega drugega datuma, ki ga določi partnerski svet, ali prvega dneva meseca, ki sledi mesecu, v katerem sta se pogodbenici medsebojno uradno obvestili, da sta zaključili svoje notranje zahteve in postopke za potrditev svojega soglasja za sprejem obveznosti, kar nastopi prej.

Hkrati s Sporazumom o trgovini in sodelovanju ter Sporazumom o varnosti podatkov je Komisija s pogajanji dosegla Sporazum med vlado Združenega kraljestva Velika Britanija in Severna Irska ter Evropsko skupnostjo za atomsko energijo o sodelovanju na področju varne in miroljubne uporabe jedrske energije. Priporočilo za sklep Sveta o odobritvi navedenega sporazuma se predloži skupaj s tem predlogom po ločenem postopku. Poleg sklenitve Sporazuma o sodelovanju na področju varne in miroljubne uporabe jedrske energije navedeni postopek zajema tudi sklenitev Sporazuma o trgovini in sodelovanju v zvezi z zadevami, ki so v pristojnosti Evropske skupnosti za atomsko energijo (zlasti sodelovanje Združenega kraljestva kot tretje države v raziskovalnem programu Euratoma in v evropskih dejavnostih na področju fuzije, vključno z dejavnostmi ITER, prek njegovega članstva kot tretje države v Evropskem skupnem podjetju za ITER in razvoj fuzijske energije (Fuzija za energijo).

Sporazum o varnosti podatkov je dopolnilni sporazum k Sporazumu o trgovini in sodelovanju ter je v skladu s členom COMPROV.2 Sporazuma o trgovini in sodelovanju sestavni del splošnih dvostranskih odnosov med Unijo in Združenim kraljestvom, kot jih ureja Sporazum o trgovini in sodelovanju, in del splošnega okvira. Sporazum o varnosti podatkov je povezan s Sporazumom o trgovini in sodelovanju z istim datumom začetka uporabe in isto določbo o odpovedi.

Pogajanja so se zaključila, o Sporazumu o trgovini in sodelovanju ter Sporazumu glede varnostnih postopkov pri izmenjavi in varovanju tajnih podatkov (v nadaljnjem besedilu: Sporazum o varnosti podatkov) pa je bil 24. decembra 2020 v Bruslju sprejet dogovor na ravni glavnih pogajalcev.

Posebna pozornost je bila namenjena zagotavljanju preglednosti v procesu v skladu z vodilnimi načeli za preglednost pogajanj o prihodnjih odnosih, ki jih je Svet potrdil 22. januarja 2020. Glede na navedeno so bili vsi pogajalski dokumenti pogajalca Unije (tj. Komisije), ki so bili poslani Svetu, Evropskemu parlamentu, nacionalnim parlamentom ali Združenemu kraljestvu, objavljeni ob upoštevanju omejitev prava Unije. Poleg tega je glavni pogajalec o razvoju dogodkov redno in izčrpno obveščal Svet, Evropski svet, Evropski parlament in nacionalne parlamente ter ECOSOC in Odbor regij.

Svet je 25. februarja 2020 sprejel Sklep (EU, Euratom) 2020/266 o pooblastilu za začetek pogajanj o novem sporazumu o partnerstvu z Združenim kraljestvom Velika Britanija in Severna Irska. Komisija je bila imenovana za pogajalca Unije. Sklep Sveta je vključeval tudi dodatek k smernicam za pogajanja o novem partnerstvu z Združenim kraljestvom Velika Britanija in Severna Irska (v nadaljnjem besedilu: pogajalske smernice).

Člen 184 Sporazuma o izstopu določa, da si Unija in Združeno kraljestvo v dobri veri in ob popolnem spoštovanju njunih pravnih redov čim bolj prizadevata, da sprejmeta potrebne ukrepe za pospešena pogajanja o sporazumih, ki urejajo njune prihodnje odnose, navedene v politični izjavi, in da izvedeta ustrezne postopke za ratifikacijo ali sklenitev navedenih sporazumov, da se zagotovi, kolikor je to mogoče, da se navedeni sporazumi začnejo uporabljati od konca prehodnega obdobja.

Politična izjava, priložena Sporazumu o izstopu, določa okvir prihodnjih odnosov med Evropsko unijo in Združenim kraljestvom (v nadaljnjem besedilu: politična izjava). Vzpostavlja parametre ambicioznega, obsežnega, globokega in prožnega partnerstva v okviru trgovinskega in gospodarskega sodelovanja na podlagi celovitega in uravnoteženega prostotrgovinskega sporazuma, kazenskega pregona in kazenskega pravosodja, zunanje politike, varnosti in obrambe ter širših področij sodelovanja.

Evropski svet je v svojih smernicah z dne 23. marca 2018 znova poudaril odločenost Unije, da bo v prihodnosti čim tesneje sodelovala z Združenim kraljestvom. V skladu s temi smernicami bi moralo tako partnerstvo zajemati trgovinsko in gospodarsko sodelovanje, pa tudi druga področja, zlasti boj proti terorizmu in mednarodnemu kriminalu ter varnost, obrambo in zunanjo politiko. Evropski svet je te smernice pripravil za splošni dogovor o okviru prihodnjih odnosov, ki naj bi bil natančneje pojasnjen v politični izjavi, ki bi bila priložena Sporazumu o izstopu in na katero se navedeni sporazum sklicuje.

Svet je 30. januarja 2020 po odobritvi Evropskega parlamenta sprejel Sklep (EU) 2020/135 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu). Sporazum o izstopu je začel veljati 1. februarja 2020 in določa prehodno obdobje, v katerem se v skladu z navedenim sporazumom za Združeno kraljestvo in v njem uporablja pravo Unije. Navedeno obdobje se bo izteklo 31. decembra 2020.

o podpisu, v imenu Unije, in o začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo in Združenim kraljestvom Velika Britanija in Severna Irska glede varnostnih postopkov pri izmenjavi in varovanju tajnih podatkov

COM(2020) 855 final of 25.12.2020 downgraded on 26.12.2020

EVROPSKA KOMISIJA Bruselj, 27.12.2020 COM(2020) 855 final COM(2020) 855 final of 25.12.2020 downgraded on 26.12.2020 PRILOGA

k Predlogu sklepa Sveta o podpisu, v imenu Unije, in o začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo in Združenim kraljestvom Velika Britanija in Severna Irska glede varnostnih postopkov pri izmenjavi in varovanju tajnih podatkov



SPORAZUM O TRGOVINI IN SODELOVANJU MED EVROPSKO UNIJO IN EVROPSKO SKUPNOSTJO ZA ATOMSKO ENERGIJO NA ENI STRANI TER ZDRUŽENIM KRALJESTVOM VELIKA BRITANIJA IN SEVERNA IRSKA NA DRUGI STRANI



PREAMBULA PRVI DEL: SKUPNE IN INSTITUCIONALNE DOLOČBE Naslov I: Splošne določbe Naslov II: Načela razlage in opredelitve pojmov Naslov III: Institucionalni okvir DRUGI DEL: TRGOVINA, PROMET, RIBIŠTVO IN DRUGI DOGOVORI

PRVI RAZDELEK: TRGOVINA Naslov I: Blagovna menjava Naslov II: Storitve in naložbe Naslov III: Digitalna trgovina Naslov IV: Pretok kapitala, plačila, nakazila in začasni zaščitni ukrepi Naslov V: Intelektualna lastnina Naslov VI: Javna naročila Naslov VII: Mala in srednja podjetja Naslov VIII: Energija Naslov IX: Preglednost Naslov X: Dobre regulativne prakse in regulativno sodelovanje Naslov XI: Enaki konkurenčni pogoji za odprto in pošteno konkurenco ter trajnostni razvoj Naslov XII: Izjeme DRUGI RAZDELEK: LETALSTVO Naslov I: Zračni prevoz Naslov II: Varnost v letalstvu TRETJI RAZDELEK: CESTNI PREVOZ Naslov I: Cestni prevoz blaga Naslov II: Cestni prevoz potnikov ČETRTI RAZDELEK: KOORDINACIJA SISTEMOV SOCIALNE VARNOSTI IN VIZUMI ZA KRATKOTRAJNE OBISKE

Naslov I: Koordinacija sistemov socialne varnosti Naslov II: Vizumi za kratkotrajne obiske PETI RAZDELEK: RIBIŠTVO ŠESTI RAZDELEK: DRUGE DOLOČBE TRETJI DEL: SODELOVANJE NA PODROČJU KAZENSKEGA PREGONA IN PRAVOSODNO SODELOVANJE V KAZENSKIH ZADEVAH Naslov I: Splošne določbe Naslov II: Izmenjave DNK, prstnih odtisov in podatkov iz registrov vozil Naslov III: Prenos in obdelava podatkov iz evidence podatkov o potnikih Naslov IV: Sodelovanje v zvezi z operativnimi informacijami Naslov V: Sodelovanje z Europolom Naslov VI: Sodelovanje z Eurojustom Naslov VII: Predaja Naslov VIII: Vzajemna pomoč Naslov IX: Izmenjava podatkov iz kazenske evidence Naslov X: Preprečevanje pranja denarja in financiranja terorizma Naslov XI: Zamrznitev in zaplemba Naslov XII: Druge določbe Naslov XIII: Reševanje sporov ČETRTI DEL: TEMATSKO SODELOVANJE Naslov I: Zdravstvena varnost

Naslov II: Kibernetska varnost PETI DEL: SODELOVANJE V PROGRAMIH UNIJE, DOBRO FINANČNO POSLOVODENJE IN FINANČNE DOLOČBE ŠESTI DEL: REŠEVANJE SPOROV IN HORIZONTALNE DOLOČBE Naslov I: Reševanje sporov Naslov II: Osnova za sodelovanje Naslov III: Izpolnjevanje obveznosti in zaščitni ukrepi SEDMI DEL KONČNE DOLOČBE PRILOGE PRILOGA INST: POSLOVNIK PARTNERSKEGA SVETA IN ODBOROV PRILOGA ORIG-1:UVODNE OPOMBE K PRAVILOM O POREKLU ZA DOLOČEN IZDELEK PRILOGA ORIG-2: PRAVILA O POREKLU ZA DOLOČEN IZDELEK PRILOGA ORIG-2A: KVOTE PO POREKLU IN ALTERNATIVNA PRAVILA PRAVILOM O POREKLU ZA DOLOČEN IZDELEK IZ PRILOGE ORIG-2 [PRAVILA O POREKLU ZA DOLOČEN IZDELEK] PRILOGA ORIG-2B: PREHODNA PRAVILA ZA DOLOČEN IZDELEK ZA ELEKTRIČNE AKUMULATORJE IN ELEKTRIFICIRANA VOZILA PRILOGA ORIG-3:IZJAVE DOBAVITELJA PRILOGA ORIG-4: BESEDILO NAVEDBE O POREKLU PRILOGA ORIG-5: SKUPNA IZJAVA V ZVEZI S KNEŽEVINO ANDORO PRILOGA ORIG-6: SKUPNA IZJAVA V ZVEZI Z REPUBLIKO SAN MARINO PRILOGA SPS-1: MERILA IZ ČLENA SPS.19(d) PRILOGA TBT-1: MOTORNA VOZILA IN OPREMA TER NJIHOVI DELI PRILOGA TBT-2:Zdravila

PRILOGA TBT-3:KEMIKALIJE PRILOGA TBT-4:EKOLOŠKI PROIZVODI PRILOGA-TBT-5: TRGOVINA Z VINOM PRILOGA TBT-XX – UREDITEV IZ ČLENA TBT.9(4) ZA REDNO IZMENJAVO INFORMACIJ V ZVEZI Z VARNOSTJO NEŽIVILSKIH PROIZVODOV TER S TEM POVEZANIMI PREVENTIVNIMI, OMEJEVALNIMI IN KOREKTIVNIMI UKREPI PRILOGA TBT-ZZ – UREDITEV IZ ČLENA TBT.9(5) ZA REDNO IZMENJAVO INFORMACIJ O UKREPIH, SPREJETIH V ZVEZI Z NESKLADNIMI NEŽIVILSKIMI PROIZVODI, RAZEN TISTIH, KI SO ZAJETI V ČLENU TBT.9(4) PRILOGA CUSTMS-1: POOBLAŠČENI GOSPODARSKI SUBJEKTI PRILOGA SERVIN-1: OBSTOJEČI UKREPI PRILOGA SERVIN-2: NADALJNJI UKREPI PRILOGA SERVIN-3: POSLOVNI OBISKOVALCI, PRISTOJNI ZA USTANOVITEV POSLOVNE ENOTE, OSEBE, PREMEŠČENE ZNOTRAJ PODJETJA, IN KRATKOTRAJNI POSLOVNI OBISKOVALCI PRILOGA SERVIN-4: PONUDNIKI POGODBENIH STORITEV IN NEODVISNI STROKOVNJAKI PRILOGA SERVIN-5: GIBANJE FIZIČNIH OSEB PRILOGA SERVIN-6: SMERNICE ZA DOGOVOR O PRIZNAVANJU POKLICNIH KVALIFIKACIJ PRILOGA PPROC-1: JAVNA NAROČILA PRILOGA ENER-1: SEZNAM ENERGETSKEGA BLAGA, OGLJIKOVODIKOV IN SUROVIN PRILOGA ENER-2: ENERGETSKE IN OKOLJSKE SUBVENCIJE PRILOGA ENER-3: NEUPORABA DOSTOPA TRETJIH STRANI IN LOČEVANJA LASTNIŠTVA ZA INFRASTRUKTURO PRILOGA ENER-4: DODELITEV ZMOGLJIVOSTI POVEZOVALNIH DALJNOVODOV ZA ELEKTRIČNO ENERGIJO V ČASOVNEM OKVIRU ZA DAN VNAPREJ PRILOGA AVSAF-1: CERTIFICIRANJE PLOVNOSTI IN OKOLJSKO CERTIFICIRANJE PRILOGA ROAD-1: CESTNI PREVOZ BLAGA PRILOGA ROAD-2: Vzorec dovoljenja za mednarodni linijski in posebni linijski prevoz

PRILOGA ROAD-3: VZOREC VLOGE ZA DOVOLJENJE ZA MEDNARODNI LINIJSKI IN POSEBNI LINIJSKI PREVOZ PRILOGA ROAD-4: VZOREC POTNIŠKE SPREMNICE ZA OBČASNE PREVOZE PRILOGA FISH.1 PRILOGA FISH.2 PRILOGA FISH.3 PRILOGA FISH.4: PROTOKOL O DOSTOPU DO VODE PRILOGA LAW-1: IZMENJAVE DNK, PRSTNIH ODTISOV IN PODATKOV IZ REGISTROV VOZIL PRILOGA LAW-2: PODATKI IZ EVIDENCE PODATKOV O POTNIKIH (PNR) PRILOGA LAW-3: VRSTE KAZNIVIH DEJANJ, ZA KATERE JE PRISTOJEN EVROPOL PRILOGA LAW-4: Vrste hudih kaznivih dejanj, za katere je pristojen Eurojust PRILOGA LAW-5: NALOG ZA PRIJETJE PRILOGA LAW-6: Izmenjava informacij iz kazenskih evidenc – tehnične in procesne specifikacije PRILOGA LAW-7: Opredelitev terorizma PRILOGA LAW-8: Zamrznitev in zaplemba PRILOGA UNPRO-1: IZVAJANJE FINANČNIH POGOJEV PRILOGA INST: POSLOVNIK ZA REŠEVANJE SPOROV PRILOGA INST:KODEKS RAVNANJA ZA ARBITRE PROTOKOL O UPRAVNEM SODELOVANJU IN BOJU PROTI GOLJUFIJAM NA PODROČJU DAVKA NA DODANO VREDNOST TER VZAJEMNI POMOČI ZA IZTERJAVO TERJATEV V ZVEZI Z DAVKI IN DAJATVAMI NASLOV I: SPLOŠNE DOLOČBE NASLOV II: UPRAVNO SODELOVANJE IN BOJ PROTI GOLJUFIJAM NA PODROČJU DDV

NASLOV III: POMOČ PRI IZTERJAVAH NASLOV IV: IZVAJANJE IN UPORABA NASLOV V: KONČNE DOLOČBE PRILOGA K PROTOKOLU O UPRAVNEM SODELOVANJU IN BOJU PROTI GOLJUFIJAM NA PODROČJU DAVKA NA DODANO VREDNOST TER VZAJEMNI POMOČI ZA IZTERJAVO TERJATEV V ZVEZI Z DAVKI IN CARINAMI PROTOKOL O MEDSEBOJNI UPRAVNI POMOČI V CARINSKIH ZADEVAH PROTOKOL O KOORDINACIJI SISTEMOV SOCIALNE VARNOSTI NASLOV I: SPLOŠNE DOLOČBE NASLOV II: DOLOČITEV ZAKONODAJE, KI SE UPORABLJA NASLOV III: POSEBNE DOLOČBE V ZVEZI Z RAZLIČNIMI VRSTAMI DAJATEV NASLOV IV: RAZNE DOLOČBE NASLOV V: KONČNE DOLOČBE PRILOGA SSC-1: NEKATERE DENARNE DAJATVE, ZA KATERE SE PROTOKOL NE UPORABLJA PRILOGA SSC-2: OMEJITEV PRAVIC DO STORITEV ZA DRUŽINSKE ČLANE OBMEJNEGA DELAVCA PRILOGA SSC-3: VEČ PRAVIC ZA UPOKOJENCE, KI SE VRNEJO V PRISTOJNO DRŽAVO ČLANICO PRILOGA SSC-4: PRIMERI, V KATERIH SE SORAZMERNI IZRAČUN OPUSTI ALI SE NE UPORABLJA PRILOGA SSC-5: DAJATVE IN SPORAZUMI, KI DOPUŠČAJO UPORABO ČLENA SSC.49 [Prekrivanje dajatev iste vrste] PRILOGA SSC-6: POSEBNE DOLOČBE ZA UPORABO ZAKONODAJE DRŽAV ČLANIC IN ZDRUŽENEGA KRALJESTVA PRILOGA SSC-7: IZVEDBENI DEL PRILOGA SSC-8: PREHODNE DOLOČBE V ZVEZI Z UPORABO ČLENA SSC.11 [Napoteni delavci]





SPORAZUM O TRGOVINI IN SODELOVANJU MED EVROPSKO UNIJO IN EVROPSKO SKUPNOSTJO ZA ATOMSKO ENERGIJO NA ENI STRANI TER ZDRUŽENIM KRALJESTVOM VELIKA BRITANIJA IN SEVERNA IRSKA NA DRUGI STRANI PREAMBULA EVROPSKA UNIJA IN EVROPSKA SKUPNOST ZA ATOMSKO ENERGIJO IN ZDRUŽENO KRALJESTVO VELIKA BRITANIJA IN SEVERNA IRSKA, OB PONOVNI POTRDITVI zavezanosti demokratičnim načelom, pravni državi, človekovim pravicam, boju proti širjenju orožja za množično uničevanje ter boju proti podnebnim spremembam, ki so bistveni elementi tega sporazuma in dopolnilnih sporazumov, OB PRIZNAVANJU pomena sodelovanja na svetovni ravni pri obravnavi vprašanj, ki so v skupnem interesu, OB PRIZNAVANJU pomena preglednosti mednarodne trgovine v korist vseh zainteresiranih strani, OB PRIZADEVANJIH za vzpostavitev jasnih in vzajemno koristnih pravil, ki bodo urejala trgovino in naložbe med pogodbenicama, OB UPOŠTEVANJU, da je za zagotavljanje učinkovitega upravljanja in pravilne razlage in uporabe tega sporazuma in dopolnilnih sporazumov ter izpolnjevanja obveznosti na podlagi navedenih sporazumov bistvenega pomena uvesti določbe za zagotovitev splošnega upravljanja, zlasti pravil za reševanje sporov in izvrševanje, ki v celoti upoštevajo avtonomijo zadevnih pravnih redov Unije in Združenega kraljestva ter status Združenega kraljestva kot države zunaj Evropske unije, NA PODLAGI njunih pravic in obveznosti iz Marakeškega sporazuma o ustanovitvi Svetovne trgovinske organizacije, sklenjenega 15. aprila 1994, ter drugih večstranskih in dvostranskih instrumentov za sodelovanje, OB PRIZNAVANJU avtonomije pogodbenic in njune pravice do zakonskega urejanja na svojem ozemlju za doseganje legitimnih ciljev javne politike, kot so varovanje in spodbujanje javnega zdravja, socialne storitve, javno izobraževanje, varnost, okolje, vključno s podnebnimi spremembami, javna morala, socialno varstvo ali varstvo potrošnikov, dobrobit živali, varstvo zasebnosti in podatkov ter spodbujanje in varovanje kulturne raznolikosti, ob hkratnem prizadevanju za izboljšanje njunih visokih ravni zaščite, V PREPRIČANJU o koristih predvidljivega poslovnega okolja, ki spodbuja trgovino in naložbe med njima ter preprečuje izkrivljanje trgovine in nepoštene konkurenčne prednosti, ob spodbujanju trajnostnega razvoja v njegovi gospodarski, socialni in okoljski razsežnosti, OB PRIZNAVANJU potrebe po ambicioznem, obsežnem in uravnoteženem gospodarskem partnerstvu, ki bi temeljilo na enakih konkurenčnih pogojih za odprto in lojalno konkurenco ter trajnostni razvoj, in sicer z učinkovitimi in trdnimi okviri za subvencije in konkurenco ter zavezo, da bosta ohranili visoko raven varstva na področjih delovnih in socialnih standardov, okolja, boja proti podnebnim spremembam in obdavčitve, OB PRIZNAVANJU potrebe po zagotovitvi odprtega in varnega trga za podjetja, vključno s srednjimi podjetji, ter njihovo blago in storitve z odpravljanjem neupravičenih ovir za trgovino in naložbe, OB UPOŠTEVANJU, kako pomembno je z digitalno trgovino olajšati nove priložnosti za podjetja in potrošnike ter odpraviti neupravičene ovire za pretok podatkov in trgovino s pomočjo elektronskih sredstev, ob spoštovanju pravil pogodbenic o varstvu osebnih podatkov, V ŽELJI, da ta sporazum prispeva k blaginji potrošnikov s politikami, ki zagotavljajo visoko raven varstva potrošnikov in gospodarsko blaginjo ter spodbujajo sodelovanje med zadevnimi organi;

OB UPOŠTEVANJU pomena čezmejne povezljivosti po zraku, cesti in morju za potnike in blago ter potrebe po zagotavljanju visokih standardov pri opravljanju prevoznih storitev med pogodbenicama, OB PRIZNAVANJU koristi trgovine in naložb v energijo in surovine ter pomena podpiranja zagotavljanja stroškovno učinkovite, čiste in varne energije v Uniji in Združenem kraljestvu, OB UPOŠTEVANJU interesa pogodbenic, da vzpostavita okvir za olajšanje tehničnega sodelovanja in razvoj novih trgovinskih dogovorov za medomrežne povezave, ki bodo zagotavljaje zanesljive in učinkovite rezultate za vse časovne okvire, OB UPOŠTEVANJU, da morata sodelovanje in trgovina med pogodbenicama na teh področjih temeljiti na lojalni konkurenci na energetskih trgih in nediskriminatornem dostopu do omrežij, OB PRIZNAVANJU koristi trajnostne energije, obnovljivih virov energije, zlasti oceanske proizvodnje energije v Severnem morju, in energijske učinkovitosti, V ŽELJI spodbujati miroljubno uporabo voda, ki mejijo na njune obale, ter optimalno in pravično izkoriščanje živih morskih virov v teh vodah, vključno z nadaljnjim trajnostnim upravljanjem skupnih staležev, OB UPOŠTEVANJU, da je Združeno kraljestvo izstopilo iz Evropske unije in da je Združeno kraljestvo z učinkom od 1. januarja 2021 neodvisna obalna država z ustreznimi pravicami in obveznostmi na podlagi mednarodnega prava, OB POTRDITVI, da bi bilo treba suverene pravice obalnih držav, ki jih pogodbenici uveljavljata z namenom raziskovanja, izkoriščanja, ohranjanja in upravljanja živih virov v svojih vodah, uveljavljati v skladu z načeli mednarodnega prava, vključno s Konvencijo Združenih narodov o pomorskem mednarodnem pravu z dne 10. decembra 1982, OB PRIZNAVANJU pomena koordinacije pravic socialne varnosti, ki jih uživajo osebe, ki se gibljejo med pogodbenicama zaradi dela ali začasnega ali stalnega bivanja, ter pravic njihovih družinskih članov in preživelih družinskih članov, OB UPOŠTEVANJU, da bo sodelovanje na področjih skupnega interesa, kot so znanost, raziskave in inovacije, jedrske raziskave ali vesolje, v obliki sodelovanja Združenega kraljestva v ustreznih programih Unije pod poštenimi in ustreznimi pogoji koristilo obema pogodbenicama, OB UPOŠTEVANJU, da bo sodelovanje med Združenim kraljestvom in Unijo v zvezi s preprečevanjem, preiskovanjem, odkrivanjem ali pregonom kaznivih dejanj in izvrševanjem kazenskih sankcij, vključno z varovanjem pred grožnjami javni varnosti in njihovim preprečevanjem, omogočilo okrepitev varnosti Združenega kraljestva in Unije, V ŽELJI, da se med Združenim kraljestvom in Unijo sklene sporazum o zagotovitvi pravne podlage za tako sodelovanje, OB PRIZNAVANJU, da lahko pogodbenici ta sporazum dopolnita z drugimi sporazumi, ki so sestavni del njunih splošnih dvostranskih odnosov, kot jih ureja ta sporazum, in da je Sporazum o varnostnih postopkih za izmenjavo in varovanje tajnih podatkov sklenjen kot tak dopolnilni sporazum ter omogoča izmenjavo tajnih podatkov med pogodbenicama v skladu s tem sporazumom ali katerim koli drugim dopolnilnim sporazumom, DOGOVORILI O NASLEDNJEM:



PRVI DEL: SKUPNE IN INSTITUCIONALNE DOLOČBE Naslov I: Splošne določbe

Člen COMPROV.1: Namen Ta sporazum je podlaga za večplastne odnose med pogodbenicama na območju blaginje in dobrih sosedskih odnosov, za katere so značilni tesni in miroljubni odnosi, ki temeljijo na sodelovanju ter spoštovanju avtonomije in suverenosti pogodbenic. Člen COMPROV.2: Dopolnilni sporazumi 1. Če Unija in Združeno kraljestvo med seboj skleneta druge dvostranske sporazume, pomenijo taki sporazumi dopolnilne sporazume k temu sporazumu, razen če je v navedenih sporazumih določeno drugače. Taki dopolnilni sporazumi so sestavni del splošnih dvostranskih odnosov, kot jih ureja ta sporazum, in so del splošnega okvira. 2. Odstavek 1 se uporablja tudi za: (a)sporazume med Unijo in njenimi državami članicami na eni strani ter Združenim kraljestvom na drugi strani; ter (b)sporazume med Euratomom na eni strani in Združenim kraljestvom na drugi strani. Člen COMPROV.3: Dobra vera 1. Pogodbenici z vsem medsebojnim spoštovanjem in v dobri veri drug drugemu pomagata pri izvajanju nalog, ki izvirajo iz tega sporazuma ali katerega koli dopolnilnega sporazuma. 2. Sprejmeta vse ustrezne ukrepe, splošne ali posebne, za zagotovitev izpolnjevanja obveznosti, ki izhajajo iz tega sporazuma ali iz kakršnega koli dopolnilnega sporazuma, in se vzdržita vseh ukrepov, ki bi lahko ogrozili doseganje ciljev tega sporazuma ali kakršnega koli dopolnilnega sporazuma. Naslov II: Načela razlage in opredelitve pojmov Člen COMPROV.13: Mednarodno javno pravo 1. Določbe tega sporazuma in katerega koli dopolnilnega sporazuma se razlagajo v dobri veri v skladu z njihovim običajnim pomenom znotraj njihovih okvirov ter v smislu cilja in namena sporazuma, v skladu z običajnimi pravili razlage mednarodnega javnega prava, vključno s tistimi iz Dunajske konvencije o pravu mednarodnih pogodb, sklenjene 23. maja 1969 na Dunaju. 2. Pojasniti je treba, da niti ta sporazum niti noben dopolnilni sporazum ne določa obveznosti razlage določb teh sporazumov v skladu z notranjim pravom katere koli pogodbenice. 3. Pojasniti je treba, da razlaga tega sporazuma ali katerega koli dopolnilnega sporazuma, ki jo poda sodišče katere koli pogodbenice, ni zavezujoča za sodišča druge pogodbenice. Člen COMPROV.16: Zasebne pravice 1. Brez poseganja v člen MOBI.SSC.67 [Varstvo pravic posameznikov] in razen, glede Unije, tretjega dela [Sodelovanje na področju kazenskega pregona in pravosodno sodelovanje] se nič v tem sporazumu ali katerem koli dopolnilnem sporazumu ne razlaga tako, da osebam dodeljuje pravice ali nalaga obveznosti, ki niso ustvarjene med pogodbenicama v skladu z mednarodnim javnim pravom, ali da dovoljuje neposredne sklice na ta sporazum ali kateri koli dopolnilni sporazum v okviru notranjih pravnih sistemov pogodbenic. 2. Pogodbenica ne omogoči pravice do tožbe na podlagi svojega prava proti drugi pogodbenici iz razloga, da je druga pogodbenica kršila ta sporazum ali kateri koli dopolnilni sporazum. Člen COMPROV.17: Opredelitev pojmov 1. Za namene tega sporazuma in katerih koli dopolnilnih sporazumov, razen če ni določeno drugače, se uporabljajo naslednje opredelitve pojmov:

(a)„posameznik, na katerega se nanašajo osebni podatki“ pomeni določeno ali določljivo fizično osebo; določljiva oseba je oseba, ki jo je mogoče neposredno ali posredno določiti, zlasti z navedbo identifikatorja, kot je ime, identifikacijska številka, podatki o lokaciji, spletni identifikator, ali z navedbo enega ali več dejavnikov, ki so značilni za fizično, fiziološko, genetsko, duševno, ekonomsko, kulturno ali družbeno identiteto navedene fizične osebe; (b)„dan“ pomeni koledarski dan; (c)„država članica“ pomeni državo članico Evropske unije; (d)„osebni podatki“ pomenijo katero koli informacijo v zvezi s posameznikom, na katerega se nanašajo osebni podatki; (e)„država“ pomeni državo članico ali Združeno kraljestvo, odvisno od konteksta; (f)„ozemlje“ pogodbenice pomeni za vsako pogodbenico ozemlja, na katerih se Sporazum uporablja v skladu s členom FINPROV.1 [Ozemeljsko področje uporabe]; (g)„prehodno obdobje“ pomeni prehodno obdobje iz člena 126 Sporazuma o izstopu; ter (h)„sporazum o izstopu“ pomeni Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, vključno z njegovimi protokoli. 2. Vsak sklic na „Unijo“, „pogodbenico“ ali „pogodbenici“ v tem sporazumu ali katerem koli dopolnilnem sporazumu se razume, da ne vključuje Evropske skupnosti za atomsko energijo, razen če ni določeno drugače ali če kontekst zahteva drugače. Naslov III: Institucionalni okvir Člen INST.1: Partnerski svet 1. Ustanovi se Partnerski svet. Sestavljajo ga predstavniki Unije in Združenega kraljestva. Partnerski svet se lahko sestaja v različnih sestavah, odvisno od obravnavanih zadev. 2. Partnerskemu svetu sopredsedujeta član Evropske komisije in predstavnik vlade Združenega kraljestva na ministrski ravni. Sestane se na zahtevo Unije ali Združenega kraljestva, v vsakem primeru pa vsaj enkrat letno, ter z medsebojnim soglasjem določi svoj časovni razpored in dnevni red. 3. Partnerski svet nadzira doseganje ciljev tega sporazuma in katerih koli dopolnilnih sporazumov. Nadzoruje in olajšuje izvajanje in uporabo tega sporazuma in katerih koli dopolnilnih sporazumov. Vsaka pogodbenica lahko Partnerskemu svetu predloži kakršno koli vprašanje v zvezi z izvajanjem, uporabo in razlago tega sporazuma ali katerega koli dopolnilnega sporazuma. 4. Partnerski svet ima pooblastila, da: (a)sprejme sklepe v zvezi z vsemi zadevami, kadar tako določa ta sporazum ali kateri koli dopolnilni sporazum; (b)pogodbenicama izdaja priporočila v zvezi z izvajanjem in uporabo tega sporazuma ali katerih koli dopolnilnih sporazumov; (c)s sklepom sprejme spremembe tega sporazuma ali katerega koli dopolnilnega sporazuma v primerih, predvidenih v tem sporazumu ali kakršnem koli dopolnilnem sporazumu; (d)razen v zvezi s naslovom III [Institucionalni okvir] prvega dela [Skupne in institucionalne določbe], do konca četrtega leta po začetku veljavnosti tega sporazuma sprejema sklepe o spremembi tega sporazuma ali katerega koli dopolnilnega sporazuma, če so take spremembe potrebne za odpravo napak, ali za odpravo izpustitev ali drugih pomanjkljivosti; (e)razpravlja o vseh zadevah, povezanih s področji, ki jih zajema ta sporazum ali kakršen koli dopolnilni sporazum;

(f)prenese nekatera svoja pooblastila na Odbor za trgovinsko partnerstvo ali na specializiran odbor, razen pooblastil in odgovornosti iz člena INST.1(4)(g) [Partnerski svet]; (g)s sklepom ustanovi specializirane trgovinske odbore in specializirane odbore, ki niso navedeni v členu INST.2(1) [Odbori], razpusti kateri koli specializirani trgovinski odbor ali specializirani odbor ali spremeni naloge, ki so jim dodeljene; ter (h)pogodbenicama daje priporočila glede prenašanja osebnih podatkov na določenih področjih, zajetih s tem sporazumom ali kakršnim koli dopolnilnim sporazumom. 5. Za delo Partnerskega sveta se uporablja poslovnik iz PRILOGE INST-1 [Poslovnik Partnerskega sveta in odborov]. Partnerski svet lahko spremeni navedeno prilogo. Člen INST.2: Odbori 1. Ustanovijo se naslednji odbori: (a)Odbor za trgovinsko partnerstvo, ki obravnava zadeve, zajete v naslovih I do VII, poglavju 4 [Energija in surovine] naslova VIII, ter naslovih IX do XII prvega razdelka [Trgovina] drugega dela, šestem razdelku [Druge določbe] drugega dela in Prilogi ENER-2 [ENERGETSKE IN OKOLJSKE SUBVENCIJE]; (b)Specializirani trgovinski odbor za blago, ki obravnava zadeve, zajete v poglavju 1 naslova I prvega razdelka drugega dela in četrtem poglavju [Energetsko blago in surovine] naslova VIII prvega razdelka drugega dela; (c)Specializirani trgovinski odbor za carinsko sodelovanje in pravila o poreklu, ki obravnava zadeve, zajete v poglavjih 2 in 5 naslova I prvega razdelka drugega dela, Protokolu o medsebojni upravni pomoči v carinskih zadevah in določbah o izvrševanju pravic intelektualne lastnine, pristojbinah in taksah, carinskem vrednotenju in popravljenem blagu; (d)Specializirani trgovinski odbor za sanitarne in fitosanitarne ukrepe, ki obravnava zadeve, zajete v poglavju 3 naslova I prvega razdelka drugega dela; (e)Specializirani trgovinski odbor za tehnične ovire v trgovini, ki obravnava zadeve, zajete v poglavju 4 naslova I prvega razdelka drugega dela in členu ENER.25 [Sodelovanje na področju standardov] naslova VIII [Energija] prvega razdelka drugega dela; (f)Specializirani trgovinski odbor za storitve, naložbe in digitalno trgovino, ki obravnava zadeve, zajete v naslovih I in II prvega razdelka drugega dela in poglavju 4 [Energetsko blago in surovine] naslova VIII prvega razdelka drugega dela; (g)Specializirani trgovinski odbor za javno naročanje, ki obravnava zadeve, zajete v naslovu V prvega razdelka drugega dela; (h)Specializirani trgovinski odbor za javno naročanje, ki obravnava zadeve, zajete v naslovu VI prvega razdelka drugega dela;, (i)Specializirani trgovinski odbor za regulativno sodelovanje, ki obravnava zadeve, zajete v naslovu X prvega razdelka drugega dela;, (j)Specializirani trgovinski odbor za enake konkurenčne pogoje ter odprto in pošteno konkurenco in trajnostni razvoj, ki obravnava zadeve, zajete v naslovu XI prvega razdelka drugega dela in Prilogi ENER-2 [ENERGETSKE IN OKOLJSKE SUBVENCIJE]; (k)Specializirani trgovinski odbor za upravno sodelovanje na področju DDV ter izterjave davkov in dajatev, ki obravnava zadeve, zajete v Protokolu o upravnem sodelovanju in boju proti goljufijam na področju davka na dodano vrednost ter vzajemni pomoči za izterjavo terjatev v zvezi z davki in dajatvami;] (l)Specializirani odbor za energijo, (I)ki obravnava zadeve, zajete v naslovu VIII prvega razdelka drugega dela, razen poglavja 4 [Energetsko blago in surovine] ter člena ENER.25 [Sodelovanje na področju standardov], ter Prilogi ENER-2 [ENERGETSKE IN OKOLJSKE SUBVENCIJE] in

(II)ki lahko razpravlja in zagotavlja strokovno znanje ustreznemu specializiranemu trgovinskemu odboru o zadevah, ki se nanašajo na poglavje 4 [Energetsko blago in surovine] ter člen ENER.25 [Sodelovanje na področju standardov] naslova VIII prvega razdelka drugega dela; (m)Specializirani odbor za zračni prevoz, ki obravnava zadeve, zajete v naslovu I drugega razdelka drugega dela; (n)Specializirani odbor za varnost v letalstvu, ki obravnava zadeve, zajete v naslovu II drugega razdelka drugega dela; (o)Specializirani odbor za cestni prevoz, ki obravnava zadeve, zajete v tretjem razdelku [Cestni prevoz] drugega dela; (p)Specializirani odbor za koordinacijo sistemov socialne varnosti, ki obravnava zadeve, zajete v četrtem razdelku drugega dela in v protokolu o koordinaciji sistemov socialne varnosti; (q)Specializirani odbor za ribištvo, ki obravnava zadeve, zajete v petem razdelku [Ribištvo] drugega dela; (r)Specializirani odbor za sodelovanje na področju kazenskega pregona in pravosodno sodelovanje, ki obravnava zadeve, zajete v tretjem delu [Sodelovanje na področju kazenskega pregona in pravosodno sodelovanje v kazenskih zadevah]; in (s)Specializirani odbor za sodelovanje v programih Unije, ki obravnava zadeve, zajete v petem delu [Programi Unije]. 2. V zvezi z vprašanji, ki se nanašajo na naslove I do VII, poglavje 4 [Energetsko blago in surovine] naslova VIII, naslove IX do XII prvega razdelka [Trgovina] drugega dela, šesti razdelek [Druge določbe] drugega dela ter Priloga ENER-2 [ENERGETSKE IN OKOLJSKE SUBVENCIJE], je Odbor za trgovinsko partnerstvo iz odstavka 1 pooblaščen, da: (a)pomaga Partnerskemu svetu pri izvajanju njegovih nalog in mu zlasti poroča ter izvaja vse naloge, ki mu jih ta dodeli, (b)nadzoruje izvajanje tega sporazuma ali kakršnega koli dopolnilnega sporazuma; (c)sprejme sklepe ali daje priporočila, kot je določeno v tem sporazumu ali kakršnem koli dopolnilnem sporazumu, ali kadar je tako pooblastilo nanj prenesel Partnerski svet; (d)nadzoruje delo specializiranih trgovinskih odborov iz odstavka 1 tega člena; (e)išče najprimernejši način za preprečitev ali rešitev morebitnih težav v zvezi z razlago in uporabo tega sporazuma ali kakršnega koli dopolnilnega sporazuma, brez poseganja v naslov I [Reševanje sporov] šestega dela; (f)izvaja pooblastila, ki mu jih podeli Partnerski svet v skladu s členom INST.1(4)(f) [Partnerski svet]; (g)s sklepom ustanovi specializirane trgovinske odbore, ki niso navedeni v odstavku 1 tega člena, razpusti kateri koli tak specializiran trgovinski odbor ali spremeni naloge, ki so mu dodeljene; ter (h)vzpostavi, nadzira, usklajuje in razpusti delovne skupine ali njihov nadzor prenese na specializiran trgovinski odbor. 3. V zvezi z vprašanji, povezanimi z njihovim področjem pristojnosti, so specializirani trgovinski odbori pooblaščeni, da: (a)nadzirajo in pregledujejo izvajanje tega sporazuma ali katerega koli dopolnilnega sporazuma ter zagotavljajo pravilno delovanje teh sporazumov; (b)pomagajo Odboru za trgovinsko partnerstvo pri izvajanju njegovih nalog in mu zlasti poročajo ter izvajajo vse naloge, ki jim jih ta dodeli;

(c)vodijo pripravljalno tehnično delo, potrebno za podpiranje funkcij Partnerskega sveta in Odbora za trgovinsko partnerstvo, tudi kadar morata navedena organa sprejemati sklepe ali priporočila, (d)sprejmejo sklepe v zvezi z vsemi zadevami, kadar tako določa ta sporazum ali kateri koli dopolnilni sporazum; (e)razpravljajo o tehničnih vprašanjih, ki izhajajo iz izvajanja tega sporazuma ali katerega koli dopolnilnega sporazuma, brez poseganja v naslov I [Reševanje sporov] šestega dela; ter (f)zagotavljajo forum, v katerem si pogodbenici izmenjujeta informacije, razpravljata o najboljših praksah in izmenjujeta izkušnje z izvajanjem. 4. V zvezi z vprašanji, povezanimi z njihovim področjem pristojnosti, so specializirani odbori pooblaščeni, da: (a)nadzirajo in pregledujejo izvajanje tega sporazuma ali katerega koli dopolnilnega sporazuma ter zagotavljajo pravilno delovanje teh sporazumov; (b)pomagajo Partnerskemu svetu pri izvajanju njegovih nalog in mu zlasti poročajo ter izvajajo vse naloge, ki jim jih ta dodeli; (c)sprejemajo sklepe, tudi spremembe, in priporočila v zvezi z vsemi zadevami, za katere tako določa ta Sporazum ali kateri koli dopolnilni sporazum ali za katere je Partnerski svet v skladu s členom INST.1(4)(f) [Partnerski svet] prenesel svoja pooblastila na specializirani odbor; (d)razpravljajo o tehničnih vprašanjih, ki izhajajo iz izvajanja tega sporazuma ali katerega koli dopolnilnega sporazuma; (e)zagotavljajo forum, v katerem si pogodbenici izmenjujeta informacije, razpravljata o najboljših praksah in izmenjujeta izkušnje z izvajanjem; (f)vzpostavijo, nadzirajo, usklajujejo in razpustijo delovne skupine; ter (g)zagotavljajo forum za posvetovanje v skladu s členom INST.13(7) [Posvetovanja] naslova I [Reševanje sporov] šestega dela. 5. Odbori so sestavljeni iz predstavnikov obeh pogodbenic. Vsaka pogodbenica zagotovi, da imajo njeni predstavniki v odborih ustrezno strokovno znanje v zvezi z obravnavanimi vprašanji. 6. Odboru za trgovinsko partnerstvo sopredsedujeta visoki predstavnik Unije in predstavnik Združenega kraljestva, ki sta odgovorna za zadeve, povezane s trgovino, ali njuna pooblaščena zastopnika. Sestane se na zahtevo Unije ali Združenega kraljestva, v vsakem primeru pa vsaj enkrat letno, ter z medsebojnim soglasjem določi svoj časovni razpored sestankov in dnevni red. 7. Specializiranim trgovinskim odborom in specializiranim odborom sopredsedujeta predstavnik Unije in predstavnik Združenega kraljestva. Če v tem sporazumu ni določeno drugače ali če se sopredsednika ne odločita drugače, se sestanejo vsaj enkrat letno. 8. Odbori z medsebojnim soglasjem določijo svoj časovni razpored in dnevni red. 9. Delo odborov ureja poslovnik iz PRILOGE INST-X [Poslovnik Partnerskega sveta in odborov]. 10. Z odstopanjem od odstavka 9 lahko odbor sprejme in nato spremeni svoj lastni poslovnik, ki ureja njegovo delo. člen INST.3: Delovne skupine 1. Ustanovijo se naslednje delovne skupine:

(a) delovna skupina za ekološke proizvode pod nadzorom specializiranega trgovinskega odbora za tehnične ovire v trgovini; (b) delovna skupina za motorna vozila in njihove dele pod nadzorom specializiranega trgovinskega odbora za tehnične ovire v trgovini; (c) delovna skupina za zdravila pod nadzorom specializiranega trgovinskega odbora za tehnične ovire v trgovini; (d) delovna skupina za koordinacijo sistemov socialne varnosti pod nadzorom Specializiranega odbora za koordinacijo sistemov socialne varnosti. 2. Delovne skupine pod nadzorom odborov pomagajo odborom pri izvajanju njihovih nalog in zlasti pripravljajo delo odborov ter izvajajo vse naloge, ki jim jih ti dodelijo. 3. Delovne skupine so sestavljene iz predstavnikov Unije in Združenega kraljestva, sopredsedujeta pa jim predstavnik Unije in predstavnik Združenega kraljestva. 4. Delovne skupine z medsebojnim soglasjem določijo svoj poslovnik, časovni razpored sestankov in dnevni red. Člen INST.4: Sklepi in priporočila 1. Sklepi, ki jih sprejme Partnerski svet ali, odvisno od primera, odbor, so zavezujoči za pogodbenici in vse organe, ustanovljene na podlagi tega sporazuma in katerih koli dopolnilnih sporazumov, vključno z arbitražnim razsodiščem iz naslova I [Reševanje sporov] šestega dela. Priporočila niso zavezujoča. 2. Partnerski svet ali, odvisno od primera, odbor sprejema sklepe in daje priporočila z medsebojnim soglasjem. Člen INST.5: Parlamentarno sodelovanje 1. Evropski parlament in parlament Združenega kraljestva lahko ustanovita parlamentarno skupščino za partnerstvo, ki jo sestavljajo poslanci Evropskega parlamenta in poslanci parlamenta Združenega kraljestva, kot forum za izmenjavo mnenj o partnerstvu. 2. Parlamentarna skupščina za partnerstvo ob ustanovitvi: (a)lahko od Partnerskega sveta zahteva ustrezne informacije v zvezi z izvajanjem tega sporazuma ali katerega koli dopolnilnega sporazuma, Partnerski svet pa ji nato posreduje zahtevane informacije; (b)je obveščena o sklepih in priporočilih Partnerskega sveta in (c)lahko daje priporočila Partnerskemu svetu. Člen INST.6: Sodelovanje civilne družbe Pogodbenici se o izvajanju tega sporazuma in katerega koli dopolnilnega sporazuma posvetujeta s civilno družbo, zlasti prek sodelovanja z notranjimi svetovalnimi skupinami in forumom civilne družbe iz členov INST.7 [Notranje svetovalne skupine] in INST.8 [Forum civilne družbe]. Člen INST.7: Notranji svetovalni skupini 1. Vsaka pogodbenica se posvetuje o vprašanjih, ki jih zajema ta sporazum in kateri koli dopolnilni sporazum, z novo ali obstoječo notranjo svetovalno skupino ali skupinami, ki jih sestavljajo predstavniki neodvisnih organizacij civilne družbe, vključno z nevladnimi organizacijami, poslovnimi organizacijami in organizacijami delodajalcev ter sindikati, dejavnimi na področju gospodarstva, trajnostnega razvoja, socialnih zadev, človekovih pravic, okolja in drugih zadev. Vsaka pogodbenica lahko skliče svojo notranjo svetovalno skupino ali skupine v različnih sestavah za razpravo o izvajanju različnih določb tega sporazuma ali katerega koli dopolnilnega sporazuma.

2. Vsaka pogodbenica preuči stališča ali priporočila, ki jih predloži njena notranja svetovalna skupina ali skupine. Predstavniki vsake pogodbenice se poskusijo vsaj enkrat letno posvetovati s svojo notranjo svetovalno skupino ali skupinami. Sestanki lahko potekajo z virtualnimi sredstvi. 3. Za spodbujanje ozaveščenosti javnosti o notranjih svetovalnih skupinah si vsaka pogodbenica prizadeva objaviti seznam organizacij, ki sodelujejo v njeni notranji svetovalni skupini ali skupinah, in kontaktno točko za navedeno skupino ali skupine. 4. Pogodbenici spodbujata sodelovanje med svojimi notranjimi svetovalnimi skupinami, vključno z izmenjavo kontaktnih podatkov članov njunih notranjih svetovalnih skupin, kadar je to mogoče. Člen INST.8: Forum civilne družbe 1. Pogodbenici pomagata pri organizaciji foruma civilne družbe za dialog o izvajanju drugega dela tega sporazuma. Partnerski svet sprejme operativne smernice za vodenje foruma. 2. Forum civilne družbe se sestaja najmanj enkrat na leto, razen če se pogodbenici dogovorita drugače. Forum civilne družbe se lahko sestaja z virtualnimi sredstvi. 3. Forum civilne družbe je odprt za sodelovanje neodvisnih organizacij civilne družbe s sedežem na ozemljih pogodbenic, vključno s člani notranjih svetovalnih skupin iz člena INST.7 [Notranji svetovalni skupini]. Vsaka pogodbenica spodbuja uravnoteženo zastopanost, vključno z nevladnimi organizacijami, poslovnimi organizacijami in organizacijami delodajalcev ter sindikati, dejavnimi na področju gospodarstva, trajnostnega razvoja, socialnih zadev, človekovih pravic, okolja in drugih zadev.



DRUGI DEL: TRGOVINA, PROMET, RIBIŠTVO IN DRUGI DOGOVORI PRVI RAZDELEK: TRGOVINA Naslov I: Blagovna menjava Poglavje 1: Nacionalna obravnava in dostop do trga za blago (vključno s trgovinskimi sredstvi) Člen GOODS.1: Cilj Cilj tega poglavja je olajšati blagovno menjavo med pogodbenicama in ohraniti liberalizirano blagovno menjavo v skladu z določbami tega sporazuma. Člen GOODS.2: Področje uporabe To poglavje se uporablja za blagovno menjavo blaga pogodbenice, če v tem sporazumu ni določeno drugače. Člen GOODS.3: Opredelitev pojmov V tem poglavju se uporabljajo naslednje opredelitve pojmov: (a)„transakcija v okviru diplomatskih in konzularnih odnosov“ pomeni postopek pridobivanja konzularnega računa ali konzularnega vizuma za trgovske račune, potrdila o poreklu, manifestov, izvozne deklaracije odpremnika ali druge carinske dokumentacije, povezane z uvozom blaga, od konzula pogodbenice uvoznice na ozemlju pogodbenice izvoznice, ali na ozemlju tretje osebe;

(b)„Sporazum o carinskem vrednotenju“ pomeni Sporazum o izvajanju člena VII GATT 1994; (c)„postopek za izdajanje izvoznih dovoljenj“ pomeni upravni postopek, ne glede na to, ali se uporablja poimenovanje „izdajanje dovoljenj“ ali ne, ki ga uporablja pogodbenica za upravljanje režimov izvoznih dovoljenj in ki zahteva vložitev zahtevka ali druge dokumentacije, razen tistega, kar se na splošno zahteva za namene carinjenja, pri pristojnemu upravnemu organu ali organih kot predpogoj za izvoz z ozemlja pogodbenice izvoznice; (d)„postopek za izdajanje uvoznih dovoljenj“ pomeni upravni postopek, ne glede na to, ali se uporablja poimenovanje „izdajanje dovoljenj“ ali ne, ki ga uporablja pogodbenica za upravljanje režimov uvoznih dovoljenj in ki zahteva vložitev zahtevka ali druge dokumentacije, razen tistega, kar se na splošno zahteva za namene carinjenja, pri pristojnemu upravnemu organu ali organih kot predpogoj za uvoz na ozemlje pogodbenice uvoznice; (e)„blago s poreklom“ pomeni blago, ki izpolnjuje pogoje v skladu s pravili o poreklu iz poglavja 2 [Pravila o poreklu] tega naslova, če ni določeno drugače; (f)„zahteva glede zmogljivosti“ pomeni zahtevo, da: (I)se izvozi določena količina, vrednost ali odstotek blaga; (II)se blago pogodbenice, ki izda uvozno dovoljenje, nadomesti z uvoženim blagom; (III)oseba, ki ji je izdano uvozno dovoljenje, kupi drugo blago na ozemlju pogodbenice, ki izda uvozno dovoljenje, ali da prednost blagu, ki se proizvede na domačem trgu; (IV)oseba, ki ji je izdano uvozno dovoljenje, proizvede blago na ozemlju pogodbenice, ki izda uvozno dovoljenje, z določeno količino, vrednostjo ali odstotkom domače vsebine; ali (V)je v kakršni koli obliki povezana z obsegom ali vrednostjo uvoza, z obsegom ali vrednostjo izvoza ali zneskom deviznih tokov; (g)„predelano blago“ pomeni blago, uvrščeno v poglavja HS 32, 40, 84 do 90, 94 ali 95, ki: (I)je v celoti ali delno sestavljeno iz delov, pridobljenih iz rabljenega blaga; (II)ima podobno življenjsko dobo in funkcije kot tovrstno novo blago in (III)ima garancijo, enakovredno tisti, ki se uporablja za tovrstno novo blago. ter (h)„popravilo“ pomeni kakršen koli postopek obdelave, ki se opravi na blagu za odpravo operativnih okvar ali materialne škode, vključno z obnovitvijo prvotne funkcije blaga, ali za zagotovitev skladnosti blaga s tehničnimi zahtevami glede njegove uporabe. Popravilo blaga vključuje obnovo in vzdrževanje, pri čemer je mogoče povečanje vrednosti blaga zaradi obnovitve prvotne funkcije tega blaga, ne vključuje pa operacije ali postopka, ki: (I)uniči osnovne značilnosti blaga ali ustvari novo ali komercialno drugačno blago; (II)nedokončano blago spremeni v dokončano blago ali (III)se uporablja za izboljšanje ali nadgradnjo tehnične zmogljivosti blaga. Člen GOODS.3A: Uvrstitev blaga Uvrstitev blaga v trgovini med pogodbenicama v okviru tega sporazuma se določi v tarifni nomenklaturi vsake pogodbenice v skladu s harmoniziranim sistemom.

Člen GOODS.4: Nacionalna obravnava na področju notranjega obdavčenja in ureditve Vsaka pogodbenica prizna nacionalno obravnavo za blago druge pogodbenice v skladu s členom III Sporazuma GATT 1994, vključno z njegovimi pojasnjevalnimi opombami in dopolnilnimi določbami. V ta namen je člen III Sporazuma GATT 1994, vključno z njegovimi pojasnjevalnimi opombami in dopolnilnimi določbami, smiselno vključen v ta sporazum in je njegov sestavni del. Člen GOODS.4A: Prosti tranzit Vsaka pogodbenica prizna prost tranzit prek svojega ozemlja po poteh, ki so najprimernejše za mednarodni tranzit, za tranzitni promet na ozemlje druge pogodbenice ali druge tretje države ali z njega. V ta namen je člen V Sporazuma GATT 1994, vključno z njegovimi pojasnjevalnimi opombami in dopolnilnimi določbami, smiselno vključen v ta sporazum in je njegov sestavni del. Pogodbenici se zavedata, da člen V GATT 1994 vključuje pretok energetskega blaga med drugim po cevovodih ali električnih omrežjih. Člen GOODS.5: Prepoved carin Carine za vse blago s poreklom iz druge pogodbenice so prepovedane, če v tem sporazumu ni določeno drugače. Člen GOODS.6: Izvozne dajatve, davki ali druge takse 1.Pogodbenica ne sme sprejeti ali ohraniti kakršnih koli dajatev, davkov ali drugih taks, naloženih za izvoz blaga v drugo pogodbenico ali v zvezi z njim; ali kakršnih koli notranjih davkov ali drugih taks na blago, izvoženo v drugo pogodbenico, ki presegajo davek ali takso, ki bi se naložila na podobno blago, kadar je namenjeno domači potrošnji. 2.V tem členu izraz „kakršne koli druge takse“ ne vključuje pristojbin ali drugih taks, ki so dovoljene v skladu s členom GOODS.7 [Pristojbine in formalnosti]. Člen GOODS.7: Pristojbine in formalnosti 1.Pristojbine in druge takse, ki jih pogodbenica naloži za uvoz ali izvoz blaga druge pogodbenice ali v zvezi z njim, so omejene na znesek približnih stroškov opravljenih storitev in ne predstavljajo posredne zaščite domačega blaga ali obdavčitve uvoza ali izvoza za davčne namene. Nobena pogodbenica ne zaračunava pristojbin ali drugih taks za uvoz ali izvoz ali v zvezi z njima na podlagi ad valorem. 2.Vsaka pogodbenica lahko naloži pristojbine ali izterja stroške le, kadar so opravljene specifične storitve, med drugim zlasti: (a)prisotnost carinskega osebja, kadar je to zahtevano, zunaj uradnih ur ali drugje kot v prostorih carine; (b)analize ali izvedenska poročila o blagu in poštne pristojbine za vračilo blaga vložniku, zlasti v zvezi z odločbami glede zavezujočih informacij ali zagotavljanjem informacij glede uporabe carinskih zakonov in drugih predpisov; (c)pregled ali vzorčenje blaga za namene preverjanja ali uničenje blaga, kadar so vključeni stroški, ki niso stroški za storitve carinskega osebja; in (d)izjemni kontrolni ukrepi, če so ti potrebni zaradi narave blaga ali zaradi morebitnega tveganja. 3.Vsaka pogodbenica na uradnem spletišču nemudoma objavi vse pristojbine in takse, ki jih nalaga v zvezi z uvozom ali izvozom, tako da vladam, trgovcem in drugim zainteresiranim stranem omogoči, da se z njimi seznanijo. Te informacije zajemajo razloge za pristojbino ali takso za opravljene storitve, naziv pristojnega organa, pristojbine in takse, ki se bodo uporabile, ter datum in način plačila. Nove ali spremenjene pristojbine in takse se ne naložijo, dokler niso objavljene in dane na voljo informacije v skladu s prejšnjim odstavkom. 4.Nobena pogodbenica ne zahteva transakcij v okviru diplomatskih in konzularnih odnosov, vključno s plačili povezanih pristojbin in taks, v zvezi z uvozom katerega koli blaga druge pogodbenice. Člen GOODS.8: Popravljeno blago 1.Nobena pogodbenica ne uporablja carine za blago, ne glede na njegovo poreklo, ki ponovno vstopi na ozemlje pogodbenice, potem ko je bilo to blago začasno izvoženo z njenega ozemlja na ozemlje druge pogodbenice zaradi popravila.

2.Odstavek 1 se ne uporablja za blago, uvoženo s carinsko garancijo na območja proste trgovine ali s podobnim statusom, ki se potem izvozi zaradi popravila in ni ponovno uvoženo s carinsko garancijo na območja proste trgovine ali s podobnim statusom. 3.Nobena pogodbenica ne uporablja carine za blago, ne glede na njegovo poreklo, ki je začasno uvoženo z ozemlja druge pogodbenice zaradi popravila. Člen GOODS.9: Predelano blago 1.Nobena pogodbenica ne obravnava predelanega blaga druge pogodbenice manj ugodno kot obravnava enakovredno novo blago. 2.Za uvozne in izvozne prepovedi ali omejitve za predelano blago se uporablja člen GOODS.10 [Uvozne in izvozne omejitve]. Če pogodbenica sprejme ali ohrani uvozne in izvozne prepovedi ali omejitve za rabljeno blago, se ti ukrepi ne uporabljajo za predelano blago. 3.Vsaka pogodbenica lahko zahteva, da se predelano blago opredeli kot tako za distribucijo ali prodajo na njenem ozemlju in da izpolnjuje vse veljavne tehnične zahteve, ki veljajo za enakovredno novo blago. Člen GOODS.10: Uvozne in izvozne omejitve 1.Pogodbenici ne smeta sprejeti ali ohraniti nobene prepovedi ali omejitve za uvoz katerega koli blaga druge pogodbenice ali za izvoz ali prodajo za izvoz katerega koli blaga, namenjenega na ozemlje druge pogodbenice, razen v skladu s členom XI GATT 1994, vključno z njegovimi pojasnjevalnimi opombami in dopolnilnimi določbami. V ta namen je člen XI Sporazuma GATT 1994, vključno z njegovimi pojasnjevalnimi opombami in dopolnilnimi določbami, smiselno vključen v ta sporazum in je njegov sestavni del. 2.Nobena pogodbenica ne sprejme ali ohrani: (a)zahtev glede izvoznih in uvoznih cen, razen kot je dovoljeno pri izvrševanju odredb in zavez o izravnalni in protidampinški dajatvi; ali (b)izdajanja uvoznih dovoljenj, pogojenih z izpolnjevanjem zahtev glede zmogljivosti. Člen GOODS.11: Uvozne in izvozne omejitve Nobena pogodbenica ne določi ali ohrani uvoznega ali izvoznega monopola. Za namene tega člena pomeni uvozni ali izvozni monopol izključno pravico ali pooblastilo, ki ga pogodbenica podeli subjektu za uvoz blaga iz druge pogodbenice ali izvoz blaga v drugo pogodbenico. Člen GOODS. 13: Postopki za izdajanje uvoznih dovoljenj 1.Vsaka pogodbenica zagotovi, da se vsi postopki za izdajanje uvoznih dovoljenj, ki se uporabljajo za blagovno menjavo med pogodbenicama, uporabljajo nevtralno ter se izvajajo pošteno, pravično, nediskriminatorno in pregledno. 2.Vsaka pogodbenica sprejme ali ohrani postopke za izdajanje dovoljenj kot pogoj za uvoz na svoje ozemlje z ozemlja druge pogodbenice le, kadar ostali ustrezni postopki za dosego upravnega namena niso na voljo. 3.Nobena pogodbenica ne sprejme ali ohrani neavtomatičnega postopka za izdajanje uvoznih dovoljenj, razen če je to potrebno za izvajanje ukrepa, ki je v skladu s tem sporazumom. Vsaka pogodbenica, ki sprejme tak neavtomatičen postopek za izdajanje dovoljenj, jasno navede ukrep, ki se izvaja s tem postopkom. 4.Vsaka pogodbenica uvede in izvaja kakršen koli postopek za izdajanje uvoznih dovoljenj v skladu s členi 1 do 3 Sporazuma STO o izdajanju uvoznih dovoljenj (v nadaljnjem besedilu: Sporazum o izdajanju uvoznih dovoljenj). V ta namen so členi 1 do 3 Sporazuma o izdajanju uvoznih dovoljenj smiselno vključeni v ta sporazum in so njegov sestavni del. 5.Vsaka pogodbenica, ki uvede ali spremeni kakršen koli postopek za izdajanje uvoznih dovoljenj, vse ustrezne informacije objavi na uradnem spletišču. Te informacije se objavijo, kadar je to izvedljivo, vsaj 21 dni pred datumom začetka uporabe novega ali spremenjenega postopka za izdajanje dovoljenj, v vsakem primeru pa najpozneje na dan začetka njegove uporabe. Te informacije vsebujejo podatke iz člena 5 Sporazuma o izdajanju uvoznih dovoljenj. 6.Pogodbenica na zahtevo druge pogodbenice nemudoma zagotovi vse ustrezne informacije v zvezi s postopki za izdajanje uvoznih dovoljenj, ki jih namerava sprejeti ali jih ohranja, vključno z informacijami iz členov 1 do 3 Sporazuma o izdajanju uvoznih dovoljenj.

7.Pojasniti je treba, da nobena določba tega člena od pogodbenice ne zahteva, da izda uvozno dovoljenje, ali preprečuje pogodbenici, da izpolni svoje obveznosti ali zaveze iz resolucij Varnostnega sveta Združenih narodov ali iz večstranskih ureditev neširjenja orožja in dogovorov o nadzoru uvoza. Člen GOODS. 14: Postopki za izdajanje izvoznih dovoljenj 1.Vsaka pogodbenica objavi vse nove postopke za izdajanje izvoznih dovoljenj in vse spremembe obstoječih postopkov za izdajanje izvoznih dovoljenj, tako da vladam, trgovcem in drugim zainteresiranim stranem omogoči, da se z njimi seznanijo. Te informacije se objavijo, kadar je to izvedljivo, 45 dni pred začetkom veljavnosti postopka ali spremembe, v vsakem primeru pa najpozneje na dan, ko tak postopek ali sprememba začne veljati, in se po potrebi objavijo na vseh ustreznih vladnih spletiščih. 2.Objava postopkov za izdajanje izvoznih dovoljenj vključuje naslednje informacije: (a)besedilo postopkov za izdajanje izvoznih dovoljenj ali sprememb teh postopkov; (b)blago, za katero velja posamezen postopek za izdajanje izvoznih dovoljenj; (c)za vsak postopek za izdajanje izvoznih dovoljenj opis postopka za vložitev zahtevka za dovoljenje in vsa merila, ki jih mora izpolnjevati vložnik, da lahko vloži zahtevek za dovoljenje, kot so posedovanje dovoljenja za opravljanje dejavnosti, vzpostavitev ali vzdrževanje naložbe ali delovanje prek določene pravne oblike na ozemlju pogodbenice; (d)kontaktno točko ali točke, na katerih lahko zainteresirane osebe dobijo dodatne informacije o pogojih za pridobitev izvoznega dovoljenja; (e)upravni organ ali organe, ki se jim predloži zahtevek ali drugo ustrezno dokumentacijo; (f)opis vseh ukrepov, ki se izvajajo v okviru postopka za izdajanje izvoznih dovoljenj; (g)obdobje, v katerem bo veljal posamezni postopek za izdajanje izvoznih dovoljenj, razen če bo postopek ostal v veljavi, dokler se ne ukine ali spremeni z novo objavo; (h)če namerava pogodbenica postopek za izdajanje izvoznih dovoljenj uporabiti za upravljanje izvozne kvote, celotno količino in po potrebi vrednost kvote ter začetne in zaključne datume kvote; ter (i)vsa izvzetja in izjeme, ki nadomestijo zahtevo za pridobitev izvoznega dovoljenja, kako zahtevati ali uveljavljati ta izvzetja in izjeme ter merila za njihovo odobritev. 3.Vsaka pogodbenica v 45 dneh po datumu začetka veljavnosti tega sporazuma uradno obvesti drugo pogodbenico o svojih obstoječih postopkih za izdajanje izvoznih dovoljenj. Vsaka pogodbenica uradno obvesti drugo pogodbenico o vseh novih postopkih za izdajanje izvoznih dovoljenj in vseh spremembah obstoječih postopkov za izdajanje izvoznih dovoljenj v 60 dneh po objavi. Uradno obvestilo vključuje sklic na vire, kjer so objavljene informacije, zahtevane v skladu z odstavkom 2, in po potrebi vključuje naslov zadevnih vladnih spletišč. 4.Pojasniti je treba, da nobena določba tega člena od pogodbenice ne zahteva, da izda izvozno dovoljenje, ali preprečuje pogodbenici, da izpolni svoje zaveze iz resolucij Varnostnega sveta Združenih narodov ter iz večstranskih ureditev neširjenja orožja in dogovorov o nadzoru izvoza, vključno z Wassenaarskim sporazumom o nadzoru nad izvozom konvencionalnega orožja ter blaga in tehnologije z dvojno rabo, Avstralsko skupino, skupino držav dobaviteljic jedrskega blaga in režimom kontrole raketne tehnologije, ali da sprejme, ohrani ali izvaja neodvisne režime sankcij. Člen GOODS.15: Carinsko vrednotenje Vsaka pogodbenica določi carinsko vrednost blaga druge pogodbenice, uvoženega na njeno ozemlje, v skladu s členom VII GATT 1994 in Sporazumom o carinskem vrednotenju. V ta namen so člen VII Sporazuma GATT 1994, vključno z njegovimi pojasnjevalnimi opombami in dopolnilnimi določbami, ter členi 1 do 17 Sporazuma o carinskem vrednotenju, vključno z njegovimi pojasnjevalnimi opombami, smiselno vključeni v ta sporazum in so njegov sestavni del. Člen GOODS.16: Uporaba preferencialov 1.Pogodbenici za namene spremljanja delovanja tega sporazuma in izračuna stopenj uporabe preferencialov vsako leto izmenjata statistične podatke o uvozu za obdobje 10 let, ki se začne eno leto po začetku veljavnosti tega sporazuma. Če Odbor za trgovinsko partnerstvo ne odloči drugače, se to obdobje samodejno podaljša za pet let, nato pa lahko Odbor za trgovinsko partnerstvo odloči, da ga bo še podaljšal. 2.Izmenjava statističnih podatkov o uvozu zajema podatke, ki se nanašajo na zadnje razpoložljivo leto, vključno z vrednostjo in po potrebi obsegom, na ravni tarifnih postavk za uvoz blaga druge pogodbenice, ki je upravičeno do preferencialne obravnave po tem sporazumu, in za blago, ki je deležno nepreferencialne obravnave.

Člen GOODS.17: Trgovinska sredstva 1.Pogodbenici potrjujeta svoje pravice in obveznosti iz člena VI GATT 1994, Protidampinškega sporazuma, Sporazuma o subvencijah in izravnalnih ukrepih, člena XIX GATT 1994, Sporazuma o zaščitnih ukrepih ter člena 5 Sporazuma o kmetijstvu. 2.Poglavje 2 [Pravila o poreklu] tega naslova se ne uporablja za protidampinške, izravnalne in zaščitne preiskave in ukrepe. 3.Vsaka pogodbenica uporablja protidampinške in izravnalne ukrepe v skladu z zahtevami Protidampinškega sporazuma ter Sporazuma o subvencijah in izravnalnih ukrepih ter v skladu s pravičnim in preglednim postopkom. 4.Vsaki zainteresirani strani v protidampinški ali izravnalni preiskavi se v celoti omogoči, da zagovarja svoje interese, če to po nepotrebnem ne zadržuje poteka preiskave. 5.Preiskovalni organ vsake pogodbenice lahko v skladu s pravom pogodbenice preuči, ali znaša protidampinška dajatev, ki naj se naloži, polno ali nižjo stopnjo dampinga. 6.Preiskovalni organ vsake pogodbenice v skladu s pravom pogodbenice preuči predložene informacije o tem, ali uvedba protidampinške ali izravnalne dajatve ne bi bila v javnem interesu. 7.Pogodbenica za isto blago hkrati ne uporabi ali ohrani: (a)ukrepa iz člena 5 Sporazuma o kmetijstvu ter (b)ukrepa iz člena XIX GATT 1994 in Sporazuma o zaščitnih ukrepih. 8.Naslov I [Reševanje sporov] šestega dela se ne uporablja za odstavke 1 do 6 tega člena. Člen GOODS.18: Uporaba obstoječih tarifnih kvot STO 1.Izdelki s poreklom iz ene pogodbenice niso upravičeni do uvoza v drugo pogodbenico v okviru obstoječih tarifnih kvot STO, kot so opredeljene v odstavku 2. To vključuje tarifne kvote, kot se porazdelijo med pogodbenici v skladu s členom XXVIII pogajanj GATT, ki sta jih začela Evropska unija v dokumentu STO G/SECRET/42/Add.2 in Združeno kraljestvo v dokumentu STO G/SECRET/44, ter kot so določene v ustrezni notranji zakonodaji vsake pogodbenice. Za namene tega člena se status porekla izdelkov določi na podlagi nepreferencialnih pravil o poreklu, ki se uporabljajo v pogodbenici uvoznici. 2.Za namene odstavka 1 „obstoječe tarifne kvote STO“ pomenijo tarifne kvote, ki so koncesije STO Evropske unije, vključene v osnutek seznama koncesij in obveznosti EU-28 v okviru GATT 1994, predloženega STO v dokumentu G/MA/TAR/RS/506, kakor je bil spremenjen z dokumentoma G/MA/TAR/RS/506/Add.1 in G/MA/TAR/RS/506/Add.2. Člen GOODS.19: Ukrepi v primeru kršitev carinske zakonodaje ali izogibanja carinski zakonodaji 1.Pogodbenici sodelujeta pri preprečevanju in odkrivanju kršitev carinske zakonodaje ali izogibanja carinski zakonodaji ter pri boju proti njim v skladu s svojimi obveznostmi iz poglavja 2 [Pravila o poreklu] tega naslova in Protokola o vzajemni upravni pomoči v carinskih zadevah. Vsaka pogodbenica sprejme ustrezne in primerljive ukrepe za zaščito svojih finančnih interesov in finančnih interesov druge pogodbenice v zvezi z zaračunavanjem dajatev na blago, ki vstopa na carinsko območje Združenega kraljestva ali Unije. 2.Ob upoštevanju možnosti izvzetja skladnih trgovcev iz odstavka 7 lahko pogodbenica začasno opusti ustrezno preferencialno obravnavo zadevnega izdelka ali izdelkov v skladu s postopkom iz odstavkov 3 in 4, če: (a) navedena pogodbenica na podlagi objektivnih, prepričljivih in preverljivih informacij ugotovi, da je bila carinska zakonodaja sistematično in obsežno kršena ali zaobidena; in (b) druga pogodbenica večkrat in neupravičeno zavrne ali kako drugače ne izpolni obveznosti iz odstavka 1. 3.Pogodbenica, ki je sprejela ugotovitev iz odstavka 2, o tem uradno obvesti Odbor za trgovinsko partnerstvo in začne posvetovanja z drugo pogodbenico v okviru Odbora za trgovinsko partnerstvo, da bi dosegla obojestransko sprejemljivo rešitev.

4.Če se pogodbenici ne sporazumeta o obojestransko sprejemljivi rešitvi v treh mesecih po datumu uradnega obvestila, lahko pogodbenica, ki je ugotovila kršitev carinske zakonodaje ali izogibanje carinski zakonodaji, odloči, da začasno opusti ustrezno preferencialno obravnavo zadevnega izdelka ali izdelkov. V tem primeru pogodbenica, ki je ugotovila kršitev ali izogibanje, o začasni opustitvi, vključno z obdobjem, v katerem namerava uporabiti začasno opustitev, nemudoma uradno obvesti Odbor za trgovinsko partnerstvo. 5.Začasna opustitev se uporablja le za obdobje, potrebno za preprečevanje kršitev ali izogibanja in za zaščito finančnih interesov zadevne pogodbenice, v nobenem primeru pa ne dlje kot šest mesecev. Zadevna pogodbenica spremlja stanje in, kadar odloči, da začasna opustitev ni več potrebna, začasno opustitev odpravi pred koncem obdobja, o katerem je bil uradno obveščen Odbor za trgovinsko partnerstvo. Če so ob izteku obdobja, o katerem je bil uradno obveščen Odbor za trgovinsko partnerstvo, še naprej prisotne razmere, zaradi katerih je bila začasna opustitev uvedena, se lahko zadevna pogodbenica odloči za podaljšanje opustitve. O kakršni koli opustitvi potekajo redna posvetovanja v okviru Odbora za trgovinsko partnerstvo. 6.Vsaka pogodbenica v skladu s svojimi notranjimi postopki objavi obvestila uvoznikom o vseh odločitvah v zvezi z začasno opustitvijo iz odstavkov 4 in 5. 7.Ne glede na odstavek 4, če lahko uvoznik carinskemu organu pogodbenice uvoznice dokaže, da so taki izdelki v celoti skladni s carinsko zakonodajo pogodbenice uvoznice, zahtevami tega sporazuma in vsemi drugimi ustreznimi pogoji, povezanimi z začasno opustitvijo, ki jo določi pogodbenica uvoznica v skladu s svojimi zakoni in drugimi predpisi, pogodbenica uvoznica uvozniku omogoči, da zaprosi za preferencialno obravnavo in izterja vse plačane dajatve, ki presegajo veljavne preferencialne tarifne stopnje, ko so bili izdelki uvoženi. Člen GOODS.20: Obravnava upravnih napak V primeru sistematičnih napak pristojnih organov ali težav z ustreznim upravljanjem preferencialnega sistema pri izvozu, zlasti v zvezi z uporabo določb poglavja 2 [Pravila o poreklu] tega naslova ali uporabo Protokola o vzajemni upravni pomoči v carinskih zadevah, in če imajo te napake ali težave posledice za uvozne dajatve, lahko pogodbenica, ki se sooča s takimi posledicami, od Odbora za trgovinsko partnerstvo zahteva, da preuči možnost sprejetja ustreznih odločitev za rešitev položaja. Člen GOODS.21: Kulturne dobrine 1.Pogodbenici sodelujeta pri omogočanju vračanja kulturnih dobrin, ki so bile nezakonito odstranjene z ozemlja pogodbenice, ob upoštevanju načel iz Konvencije Unesca o ukrepih za prepoved in preprečevanje nedovoljenega uvoza in izvoza kulturnih dobrin ter prenosa lastninske pravice na njih, podpisane 17. novembra 1970 v Parizu. 2.Za namene tega člena velja naslednje: (a)„kulturna dobrina“ pomeni premoženje, uvrščeno v nacionalno bogastvo z umetniško, zgodovinsko ali arheološko vrednostjo ali tako opredeljeno v skladu z ustreznimi pravili in postopki vsake pogodbenice; ter (b)„nezakonito odstranjen z ozemlja pogodbenice“ pomeni: (i) odstranjen z ozemlja pogodbenice 1. januarja 1993 ali po tem datumu, pri čemer so bili kršeni predpisi te pogodbenice o varstvu nacionalnega bogastva ali njena pravila o izvozu kulturnih dobrin; ali (ii) ne vrnjen ob koncu obdobja zakonite začasne odstranitve ali pa kakršno koli kršitev drugih pogojev, ki so urejali takšno začasno odstranitev 1. januarja 1993 ali po tem datumu. 3.Pristojni organi pogodbenic med seboj sodelujejo zlasti tako, da: (a) uradno obvestijo drugo pogodbenico, da je bila na njihovem ozemlju odkrita kulturna dobrina in da obstajajo utemeljeni razlogi za domnevo, da je bila ta kulturna dobrina nezakonito odstranjena z ozemlja druge pogodbenice; (b) obravnavajo zahteve druge pogodbenice po vračilu kulturne dobrine, ki je bila nezakonito odstranjena z ozemlja te pogodbenice; (c) preprečijo izognitev vračilu take kulturne dobrine s kakršnimi koli potrebnimi začasnimi ukrepi ter (d) izvedejo kakršne koli ukrepe, potrebne za fizično zaščito kulturne dobrine, ki je bila nezakonito odstranjena z ozemlja druge pogodbenice. 4.Vsaka pogodbenica določi kontaktno točko, odgovorno za komuniciranje s kontaktno točko druge pogodbenice v zvezi z vsemi zadevami, ki izhajajo iz tega člena, vključno v zvezi z uradnimi obvestili in zahtevami iz točk (a) in (b) odstavka 3. 5.Predvideno sodelovanje med pogodbenicama vključuje, kot je ustrezno in potrebno, carinske organe pogodbenic, odgovorne za izvajanje izvoznih postopkov za kulturne dobrine.

6. Naslov I [Reševanje sporov] šestega dela se ne uporablja za ta člen. Poglavje 2: Pravila o poreklu Oddelek 1: Pravila o poreklu Člen ORIG.1: Cilj Cilj tega poglavja je določiti določbe o poreklu blaga za namene uporabe preferencialne tarifne obravnave v skladu s tem sporazumom in določbe o s tem povezanih postopkih glede porekla blaga. Člen ORIG.2: Opredelitev pojmov V tem poglavju se uporabljajo naslednje opredelitve pojmov: (a)„uvrstitev“ pomeni uvrstitev izdelka ali materiala v določeno poglavje, tarifno številko ali tarif